Midang Intuarnak Cungah Siaherhnak Langhter | Cawn Awk Vennak Innsang\nJehovah Tehte Hna Kong Atu le Atu an Halmi Biahalnak\nBaibal Hlathlai Ṭi awk Halnak\nKan i Pumhnak\nCa rak Kan Kua\nSelect language Chin (Hakha)\nA Ummi Cauk\nVennak Innsang (Cawn awk Cauk) | 2019 March\nREL KA DUH Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 12\nMidang Intuarnak Cungah Siaherhnak Langhter\n“Pakhat le pakhat i zaangfah u.”—1 PET. 3:8.\nHLA 90 Pakhat le Pakhat Thazaang I Pe U\n1. 1 Peter 3:8 ningin kan intuarnak cungah siaherhnak a ngeimi le kan ca ṭhatnak a duhmi he kan umṭi tikah zeicah kan i nuamh?\nKAN intuarnak cungah siaherhnak a ngeimi le kan ca ṭhatnak a duhmi hna he kan umṭi tikah kan i nuam tuk. Kan ruahnak le kan intuarnak kha hngalhthiam awkah kan dirhmun ah an i umter. Kan herhmi kha an hngalh i bawmhnak kan hal hna hlan hmanhin an kan bawmh. Kan cungah ‘zaangfahnak’ * a ngeimi hna kha kan sunsak tuk hna.—1 Peter 3:8 rel.\n2. Zaangfahnak langhter awkah zeicah kan i zuam a herh?\n2 Khrihfa hna nih zawnruahnak asiloah zaangfahnak langhter kha kan duh. Asinain cutin tuah zungzal cu a fawi lo. Zeicah? Pakhatnak ah, kannih cu mitlinglo kan si. (Rom 3:23) Cucaah kan i chuahpimi mah zawn lawng ruahnak lungput kha fakpi in kan doh a hau. Kan ṭhan ning le hnulei kan sining ruang zongah zaangfahnak langhter awkah fakpi in kan i zuam a hau men lai. Pahnihnak ah, kan pawngkam mi hna lungput nih a kan iap khawh. Hi donghnak caan ah mi tampi nih midang intuarnak kha zei ah an rel lo. Mah canah annih cu “anmah zawn lawng aa ruatmi” an si. (2 Tim. 3:1, 2) Midang intuarnak cungah siaherhnak langhter dingin a hartermi mah zuamcawhnak hna tei awkah zeinihdah a kan bawmh khawh?\n3. (a) Zeitindah zaangfahnak tam deuh kan ngeih khawh? (b) Hi capar ah zei kong dah kan i ruah hna lai?\n3 Jehovah Pathian le a Fapa, Jesuh Khrih kha kan i zohchunh hna ahcun zaangfahnak tam deuh kan ngei lai. Jehovah Pathian cu dawtnak a si i midang cung siaherhnak langhternak ah zohchunh awk a ṭha bikmi a si. (1 Johan 4:8) Jesuh nih a Pa sining kha tling tein aa zohchunh. (Johan 14:9) Vawleicung a um lioah minung nih zeitindah zaangfahnak langhter khawh a si ti kha a kan hmuhsak. Hi capar ah Jehovah le Jesuh nih midang intuarnak cungah siaherhnak an langhter ning kong kha kan i ruah hmasa lai. Cun kan i zohchunh khawh hna ning kong zong kan i ruah lai.\nJehovah nih Midang cungah Siaherhnak a Langhter Ning\n4. Jehovah cu a salle intuarnak cungah siaherhnak a ngei ti kha Isaiah 63:7-9 nih zeitindah a langhter?\n4 Jehovah cu a salle intuarnak cungah siaherhnak a ngei ti kha Baibal nih a kan cawnpiak. Tahchunhnak ah, hlanlio Israel mi nih harnak a phunphun an ton tikah Jehovah cu zeitindah a um ti kha ruathmanh. “Harnak an ton chung vialte Pathian cu a lung a fak” tiah Baibal nih a ti. (Isaiah 63:7-9, NW rel.) A hnuah profet Zekhariah hmangin Jehovah nih a miphun pawl a ding loin pehtlaih an si tikah amah an pehtlaihmi bantukin a rak chim. Jehovah nih a salle kha hitin a ti hna: “Nanmah aan tawngtu hna cu keimah ka mit falai a tawngmi an si.” (Zek. 2:8, NW) Jehovah nih a miphun cungah siaherhnak a langhter ning cu thazaang petu taktak a si.\nJehovah nih Israel miphun kha Izipt ram i saltannak in a luatter hna (Catlangbu 5 zoh)\n5. Jehovah nih harnak a tongmi a salle a bawmh hna ning kha tahchunhnak pe.\n5 Jehovah nih harnak a tongmi a salle cungah zaangfahnak a ngeih lawng si loin mahnak tam deuh a rak tuah. Anmah bawmh awkah a rak tuah colh. Tahchunhnak ah, Israel mi pawl Izipt ram i sal an tan lioah an harnak le an intuarnak kha a hngalhthiam, mah nih anmah kha bawmh awkah a forh. Jehovah nih Moses kha hitin a ti: “Zeitluk in dah ka mi hna nih . . . temh innak an huah ti kha fiang tein ka hmuh cang . . . bawmhnak hal in an ainak kha ka theih. An nganfahnak cu ka hngalh dih cikcek. Izipt mi hna sinin chanh . . . awkah ka rung ṭum cang.” (Ex. 3:7, 8) Jehovah nih a miphun cungah zaangfahnak a ngeih caah saltannak in a luatter hna. Kumzabu tampi a rauh hnu, Biakammi Ram ah Israel mi cu an ral nih an rak doh hna. Jehovah nih zeitindah a lehrulh? “Annih kha a hremtu hna le vansang au in a tuahtu hna ruang i an hrum-ainak nih khan BAWIPA cu an cungah vel a ngeihter.” Atu zongah zaangfahnak nih a miphun bawmh awkah Jehovah kha a forh ṭhan. Israel mi kha an ral pawl kut in khamh awkah biaceihtu tampi a thlah hna.—Biac. 2:16, 18.\n6. Jehovah nih a ruahnak a palhmi pakhat intuarnak cungah siaherhnak a langhter ning kha tahchunhnak pe.\n6 Jehovah nih a miphun pawl ruahnak cu a palh hmanhah an intuarnak cungah siaherhnak a langhter. Jonah kong hi ruathmanh. Pathian nih Nineveh khua ah biaceihnak kong thanh dingin a thlah. An i ngaihchih tikah Pathian nih a rak hrawk ṭhan hna lo. Asinain Jonah cu Pathian biakhiahnak ruangah aa nuam lo. Nineveh khua a rawk lai tiah a chimchungmi a tlin lo caah “Jonah cu a lung a si hrimhrim lo i a thin a hung.” Asinain Jehovah cu Jonah cungah a lung a sau i a ruahnak kha thlen awkah a rak bawmh. (Jonah 3:10–4:11) A hnuah Jehovah nih a cawnpiakmi kha Jonah nih a hngalhthiam. Cucaah mah kong kha kan caah ṭial ding hmanhin Jonah kha Jehovah nih a rak hman.—Rom 15:4. *\n7. Jehovah nih a salle a pehtlaih hna ning nih zeidah a kan zumhter?\n7 A miphun a pehtlaih hna ning nih Jehovah cu a salle cungah zaangfahnak a ngeimi a si kha a kan zumhter. Pakhat cio nih kan tonmi fahnak le harnak kha a hngalh. Jehovah nih ‘minung lungthin cu a hngalh.’ (2 Chan. 6:30) Jehovah nih kan ruahnak, kan intuarnak le ri kan ngeihnak kha a hngalh. Cucaah ‘kan inkhawh leng tiangin tukforhnak cu kan cungah a tlunter lai lo.’ (1 Kor. 10:13) Mah biakam cu zeitluk in dah hnemtu a si.\nJesuh nih Midang cungah Siaherhnak a Langhter Ning\n8-10. Zeinihdah Jesuh kha midang cungah siaherhnak ngeih awkah a bawmh?\n8 Vawleicung a um lioah Jesuh cu midang cungah siaherhnak taktak a ngei. Midang cungah siaherhnak ngeih awkah Jesuh a bawmmi a kong pathum a um. Pakhatnak, a hmasa ah langhter a si bantukin Jesuh nih vancung a Pa sining kha tling tein aa zohchunh. A Pa bantukin Jesuh nih mi kha a dawt hna. Jehovah thil sermi bawmhnak ah aa nuam ko nain a hleiin Jesuh ‘aa nuamhnak cu minung hna chungah khan a si.’ (Ptb. 8:31) Dawtnak nih Jesuh kha midang intuarnak cungah siaherhnak ngeih dingin a forh.\n9 Pahnihnak, Jehovah bantukin Jesuh nih lungthin kha a hngalh khawh. Minung lungthin le intuarnak kha a hngalh khawh. (Matt. 9:4; Johan 13:10, 11) Cucaah Jesuh nih mi pawl an ngaih a chiat tukmi kha a hmuh tikah an cungah siaherhnak a ngei i a hnemh hna.—Isa. 61:1, 2; Luka 4:17-21.\n10 Pathumnak, Jesuh theng nih minung tonmi zuamcawhnak cheukhat kha a ton ve. Tahchunhnak ah, Jesuh cu sifakmi chungkhar in a ṭhangmi a si. Cawmtu a pa Josef he rian an ṭuanṭi caah pumsalei rianṭuan cu zeitluk in dah a har ti kha a hngalh. (Matt. 13:55; Mar. 6:3) Josef cu Jesuh phungchimnak rian a dongh lai te ah thih dawh a si. Cucaah dawtmi pakhat nih thihtak cu zeitluk in dah a fah ti kha Jesuh nih a hngalh. Cun Jesuh nih zumhnak aa khat lomi rualchan ngeih cu zeidah a lawh ti kha a hngalh. (Johan 7:5) Mah thil sining hna le a dang thil sining hna nih Jesuh kha minung nih an tonmi zuamcawhnak le intuarnak hna hngalhthiam awkah a bawmh.\nJesuh nih a hna a chet i a holh kho lomi pa kha mibu sinin lamhla nawn ah a kalpi i a damter (Catlangbu 11 zoh)\n11. Zeitik ah dah Jesuh siaherhnak kha a hleiin kan hmuh? Fianter. (A phaw hmanthlak zoh.)\n11 Jesuh siaherhnak kha a hleiin khuaruahhar thil a tuah lioah hmuh khawh a si. Jesuh nih khuaruahhar thil kha tuah a hauh ca men ah a tuahmi a si lo. Harnak a tongmi hna kha ‘a zaangfah’ hna caah a si. (Matt. 20:29-34; Mar. 1:40-42) Tahchunhnak ah, a hna a chet i a holh kho lomi pa kha mibu sinin lamhla nawn ah a kalpi i a damter lio asiloah nuhmeinu fapa ngeihchunte a thawhter lioah Jesuh cu zeitindah a um lai ti kha na mitthlam ah cuanter hmanh. (Mar. 7:32-35; Luka 7:12-15) Jesuh cu mah mi hna cungah zaangfahnak a ngei i anmah kha bawmh a duh hna.\n12. Jesuh nih Martha le Mary cungah zaangfahnak a ngeih kha Johan 11:32-35 nih zeitindah a langhter?\n12 Jesuh nih Martha le Mary cungah zaangfahnak a langhter. An ṭapa Lazaruh a thih lioah an ngaih a chiatmi kha a hmuh tikah “Jesuh cu a ṭap.” (Johan 11:32-35 rel.) A hawikom ṭha a thih ca men ah a ṭahmi a si lo. Lazaruh cu ka thawhter ṭhan lai ti kha a hngalh. Mah canah a dawtmi a hawile zeitluk in dah an ngaih a chiat ti kha a hngalh caah a ṭahmi a si.\n13. Jesuh cu mi cungah zaangfahnak a ngei ti hngalh cu zeicah thazaang petu a si?\n13 Jesuh cu mi cungah zaangfahnak a ngei ti hngalhnak nih thazaang a kan ngeihter. Kannih cu Jesuh bantukin mitling kan si lo ti cu a hmaan ko. Asinain midang kha zaangfahnak he a pehtlaih hna caah Jesuh kha kan dawt. (1 Pet. 1:8) Atu ah Pathian Pennak Siangpahrang in a uk cang ti hngalhnak nih thazaang a kan ngeihter. A rauhhlan ah sifah harnak vialte a donghter cang lai. Jesuh cu minung pakhat in vawlei ah a nung balmi a si caah Satan uknak nih a chuahtermi harnak le fahnak in kan luat nakhnga bawmtu ṭha bik a si. ‘Kan santlaihlonak ah kan cung i zaangfahnak a ngei khomi’ Uktu kan ngeihmi cu thluachuah taktak a si.—Heb. 2:17, 18; 4:15, 16.\nJehovah le Jesuh an Nunning kha i Zohchunh\n14. Efesa 5:1, 2 ningin kan intuarnak nih zei tuah awk ah dah a kan forh?\n14 Jehovah le Jesuh an nunning kong kan ruah tikah mah nih zaangfahnak tam deuh langhter awkah a kan forh. (Efesa 5:1, 2 rel.) Anmah bantukin lungthin kha kan hngal kho lo. Asinain midang intuarnak le herhbaunak kha hngalhthiam awkah kan i zuam. (2 Kor. 11:29) Hi vawlei i mah zawn lawng aa ruatmi hna he i lo loin ‘midang duhning kha hmuhthiam kan i zuam i kanmah duhnak lawng kha ka ruat lo.’—Fil. 2:4.\n(Catlangbu 15-19 zoh) *\n15. Ahote nih dah a hleiin zaangfahnak an langhter a herh?\n15 Khrihfa upa hna nih a hleiin zaangfahnak an langhter a hau. Jehovah tuu pawl zohkhenh awkah rian an ngei. (Heb. 13:17) Unau pawl bawmh awkah Khrihfa upa hna nih zaangfahnak an ngeih a hau. Khrihfa upa hna nih zaangfahnak kha zeitindah an langhter khawh?\n16. Zaangfahnak a ngeimi Khrihfa upa nih zeidah a tuah, mah cu zeicah a biapit?\n16 Zaangfahnak a ngeimi Khrihfa upa cu unau pawl he caan a hmangṭi. Bia a hal hna i an chimmi kha lungthin a pek i lungsau tein a ngaihpiak hna. Mah cu a hleiin tuu pakhat nih a ruahnak le a intuarnak chim a duh nain chim awkah aa harh tikah a biapi tuk. (Ptb. 20:5) Khrihfa upa pakhat nih unau pawl he lungtho tein caan a hmanṭi tikah an karlak ah zumhnak, hawikomhnak le dawtnak a um deuh.—Lam. 20:37.\n17. Khrihfa upa nih an ngeihmi ziaza lakah unau tampi nih zeidah an duh bik? Tahchunhnak pe.\n17 Unau tampi nih zaangfahnak cu Khrihfa upa ngeihmi ziaza lakah kan duh bikmi a si tiah an ti. Zeicah? Adelaide nih “a kan hngalhthiam ti hngalhnak nih anmah he biaruah kha a fawiter deuh” tiah a ti. Cun hitin a ti chap: “Anmah he bia nan i ruah tikah an in lehrulh ningin na cungah zawnruahnak an ngeih kha na hngalh khawh.” Unaupa pakhat nih aa lawmhnak kha hitin a chim: “Khrihfa upa pakhat kha ka kong ka chimh tikah a mitthli a haa dihmi kha ka hmuh. Mah kha ka lungthin ah a cam peng.”—Rom 12:15.\n18. Midang cungah zaangfahnak kha zeitindah kan langhter khawh?\n18 Zaangfahnak kha Khrihfa upa lawng nih an langhter dingmi a si lo. Kan dihlak in mah ziaza kha kan langhter khawh. Zeitin in dah? Chungkhar mi le unau pawl nih an tonmi harnak hna kha hngalhthiam awkah i zuam. Khrihfabu i kumhra fai, kum upa, a zawmi le dawtmi nih thihtaknak a tongmi hna cungah siaherhnak langhter. Zeidah an lawh ti kha hal hna. An intuarnak kong an chim tikah ṭha tein ngaihpiak hna. An sining na hngalhthiam taktak kha langhter. Na tuah khawhmi zei lam paoh in bawm hna. Cutin kan tuah tikah dawtnak taktak kan langhtermi a si.—1 Johan 3:18.\n19. Midang bawmh dingin kan i zuam tikah zeicah a tlarimi kan si a herh?\n19 Midang bawmh awkah kan i zuam tikah a tlarimi kan si a hau. Zeicah? Mi nih harnak kha lam a phunphun in an lehrulh caah a si. Mi cheukhat nih cun an tonmi buaibainak kong kha chim an duh lo. Cucaah bawmh kan duh hna hmanhah an ning a zahter khomi biahalnak kha kan hal hna awk a si lo. (1 Thes. 4:11) Midang nih an intuarnak kong a kan chimh tik hmanhah an chimmi kha a zungzal in cun kan cohlang men lai lo. Asinain mah cu anmah intuarmi a si ti kha kan hngalh a hau. Bia theih duhnak ah a khul a rangmi le biachimnak ah a khul a nuarmi kan si a hau.—Matt. 7:1; Jeim 1:19.\n20. A hnu capar ah zei kong dah kan i ruah hna lai?\n20 Khrihfabu lawngah si loin phungchimnak zongah zaangfahnak langhter kan duh. Zultu siternak rian ah zeitindah zaangfahnak kan langhter khawh? Mah kong kha a hnu capar ah kan i ruah hna lai.\nZEITINDAH NA LEH LAI?\nJehovah nih midang intuarnak cungah siaherhnak a ngeih kha zeitindah a langhter?\nJesuh nih midang intuarnak cungah siaherhnak a ngeih kha zeitindah a langhter?\nZeitindah zaangfahnak kan langhter khawh?\nHLA 130 I Ngaithiam U\n^ cat. 5 Jehovah le Jesuh cu midang intuarnak cungah siaherhnak an ngei. Hi capar ah an sinin kan cawn khawhmi kong kan i ruah hna lai. Cun zeicah zaangfahnak kan langhter a herh ti le zeitindah kan langhter khawh timi kong zong kan i ruah hna lai.\n^ cat. 1 BIAFANG FIANTERNAK: ‘Zaangfahnak’ langhter timi cu midang intuarnak hngalhthiam awkah i zuam le an intuar ningin tuar ve kha a chim duhmi a si. (Rom 12:15) Hi capar chung i ‘zaangfahnak’ le “siaherhnak” cu a sullam aa khat.\n^ cat. 6 Jehovah nih a lung a dongmi asiloah ṭihnak a ngeimi zumhfekmi pakhat cio cung zongah zaangfahnak a rak langhter. Hannah (1 Sam. 1:10-20), Elijah (1 Si. 19:1-18) le Ebed-melek (Jer. 38:7-13; 39:15-18) kong kha ruat.\n^ cat. 65 HMANTHLAK FIANTERNAK: Biakinn ah i pumhnak nih zaangfahnak langhter khawhnak caanṭha tampi a kan pek. (1) Khrihfa upa pakhat nih mino thawngthanhtu le a nu kha nem tein bia a ruah hna, (2) Pafa hna nih kum upa unaunu kha mawṭaw pawng tiang an thlah, (3) Khrihfa upa pahnih nih lamhruainak a kawlmi unaunu pakhat kha lungthin pe in a bia an ngaihpiak.\nVENNAK INNSANG (CAWN AWK CAUK)\nTipil In Awkah Zeinihdah A Ka Dawnh?\nJehovah Aw Kha Ngai\nPhungchimnak ah Zaangfahnak Langhter\nṬhatnak—Mah Ziaza Ngeih Awkah Zeitindah Naa Zuam Khawh?\nJehovah nih “Amen” Na Timi Kha A Sunsak”\nText Digital cauk download option VENNAK INNSANG (CAWN AWK CAUK) 2019 March\nVENNAK INNSANG (CAWN AWK CAUK) 2019 March


Mara Community of Victoria Inc. (Australia) Nih Saya Va Bie Lo Luman Liamh Ding In CDF- Thangtlang A Hal. – The Cherry Par\nMara Community of Victoria Inc. (Australia) Nih Saya Va Bie Lo Luman Liamh Ding In CDF- Thangtlang A Hal.\nOctober 10, 2021 October 10, 2021 Cherry News\nMara Community of Victoria Inc\nSeptember thla dih laite ah Chinmi Mara phun Saya Va Bie Lo thihnak kong ah el hmiarnak tampi a chuak i hi kong he pehtlai in October 9 ah “Mara Community of Ins. (Australia) nihcun cathanh a chuah ve. Cu cathanh chung ahcun “Mara Community of Ins. ( Australia) nih Saya Va Bie Lo thihnal kong ah CDF- Thantlang cu mawh a phurh.\nAhlei in Saya Va Bie Lo thihnak kong ah zumh awktlak a silomi Statement cu CDF- Thantlang nih an chuah mi nihhin Mara miphun zei a kan rellonak a langhter tiah an ttial. Cun CDF- Thantlang nih ai tlak ning in Saya Va Bie Lo luman liam ding le Biadik chim in chungkhar lenkai ding in a fial.\n“Offocial Statement Release” Saya Va Bie Lo thihnak kong he pehtlai in Mara Community of Ins. (Australia). Kan unau pa Saya Va Bie Lo thihnak kong he pehtlai in Mara Community of Ins. (Australia ) nih apoi tuk kan ti hlei ah tantak mi a nupi le a fa chungkhar dihlak cung ah lungthin kekkuai in kan tuar pi ve hna.\nSaya Va Bie Lo hi 27 September 2021 CDM tuah ve ding in khua lei a tlun lio ah Kha le Thantlang kar ah CDF- Thantlang pawl nih an tlaih i CDF- Thantlang kut tuar in a thihmi asi. Mipi hnangamnak pek ding ah mipi ralkap bantuk in kan i ruahmi CDF- Thantlang nih zei sualnak hmanh a ngei lomi Saya Va Bie Lo fak taktak in kut an thlak i an thahmi hi Mara Community of Ins. (Australia) nih fak piin kan mawh chiat.\nHi lio ah CDF- Thantlang nih Saya Va Bie Lo thihnak kong he pehtlai in zumh awk a tlaklo bia hmang in statement an chuah. Hi an chuahmi hi Mara mipi cungah zawmhtaihnak thleidannak le zeirel lo bantukin a si tiin kan ruah. CDF- Thantlang nih hin an tuah sualmi hi thup lo tein Biadik chim in Mara mipi ngaihthiam an hal awk hrimhrim asi.\nSaya Va Bie Lo thihnak kong he pehtlai in CDF- Thantlang ralkap hna cung ah Nawl ngeitu hna nih ai tlak ning in hremnak pek awk ah hma kan lak piak uh. Hi bantuk thil tthalo nan tuahmi sualnak a ngei lomi cung ah tlung hrimhrim ti hlahseh.\nCDF- Thantlang nih Saya Va Bie Lo a lu man aa phu ning in an liam hrim hrim awk a si. Hi statement hi zei rel loin an um ahcun Mara Community of Ins. (Australia )nih aa tlak ning ning le a herh ningin hma kan lak la. Mara Community of Ins. (Australia)\nSaya Vaibilo thihnak kong ah Mara Community Committee, USA nih thawngfianhnak an tuah! Date 9/27/2021 ah Cellar Department ah Officer rian a tuan liomi Saya Vabilo cu CDM tuah dingah Hakha in kan ram ah a kal i Hakha le Thantlang karah CDF-Thantlang nih a tlaih.\n← Ralkap zong nih a tihbikmi kan si zong hi, Pathian kan lei a tang caah a si ko!\nCDF – Thantlang le kan unau Mara pa a thi mi kong ah ka ruah ning: →


Mipi Nih Kawlram Hi Kan Lak Khaw Lai Maw Tei Nak Kan Hmu Lai Maw Ti Mi Kong Ah Fiangter Nak – Lai Lungrawn Post\nMipi Nih Kawlram Hi Kan Lak Khaw Lai Maw Tei Nak Kan Hmu Lai Maw Ti Mi Kong Ah Fiangter Nak\nJanuary 16, 2022 January 16, 2022 admin Myanmar News\nMipi caah ruahchannak a um maw tulio Mipi ralkap PDF le SAC ralkap an dirhmun Tulio Kawl ralhrang pawl nih an tih bakmi le tlaih ding in an kawl zungzal i an tlaih kho lo mi pa cu Pale PDF an hruaitu Bo Naga timi pa a si. Nai interview an tuahnak i Bo Naga nih a chimmi cu.\nTutan dothlennak kan tuahmi hi dothlennak Movie aa thlakmi kan si lo a takin dothlannak chungah a pilmi kan si caah teinak kan hmuh hrimhrim lai. Sagaing ramthen ah Min Aung Hlaing ralkap an thazaang a dertuk cang. Voi 60 reng lo Pale Pengkulh ah kan i kaap i PPDF nih kan thah zungzal hna. Pale PDF pakhat hmanh kan thi rih lo, kan nih cu kan karh chin kan thawng chin an nih tu cu an tla thluahmah tiah a ti.\nCNA Pasal Tha Nih Ram Caah A Nunnak A Pek Than E Ralhrang Nih Van Lawng An Hman Caah\nThawng Tha Ralhrang Cu An Sung Hrim Hrim Lai Ti Ah Phuan A Si Cang


Rev. David Ral Thang nih 2020 kum thimnak kong a chimchung - CHIN VAKOK NEWS\nKan ram kong ah Bawipa nih a ka hmuhter mi visions.\nAtu cu CNLD caan a si cang\n1. Vice President Pu Henry Van Thio kong ka rak chimchung mi\n2. CNLD kong Pathian nih a ka hmuhter\n2019 kum May thla chung ah Nay Pyi Taw ka phan than. Zarhpini zing ah thawngtha chim ding ka si. A lai zaan ah NLD le Kawl party nih Tlangcungmi cung ah an lungput a thatlo ning cu hitihin Pathian nih a ka hmuhter.\nAtu cu, CNLD thantar a si mi Sia, Vakok le Conlo puan khi zaan ka mang ahcun ka hmuh. Asullam zong ka hngal hna lo. Pumh a dih in tonnak kan ngei hna i VP Pu Henry Van Thio cu ka ngamh nalote in, Saya Kawlrawn ahcun NLD nih teinak nan hmuh hmanh ah Laitlang ahcun NLD nih teinak an hmu lai lo, ka ti. Kawlmi nih Tlangcungmi hna kan sin ah an lungput hi Pathian aa lawm ti lo. CNLD Party simplicity ka hmuh cang. Catial ka duh ko nain ka thinlung ah um rih, thil thalo tampi hmuh ding na ngei rih, ti hi ka thinlung ah a um peng ca ah atu lawng ah ka tial mi a si. Thil thalo ka tial lai lo nain Chinmi nih nan hmuh dih ko lai ka zumh.\n3. CNLD cu; Miphun funtomtu a si lai. Dialect lungput a tlautertu a si te lai. Myone lungput a tlauter te lai. Tlangcung le Nelrawn, ramchung le ramleng a kan funtomtu a si te lai. Mah hihi Bawipa nih a ka hmuhter mi vision cu a si. By: Rev. David Ral Thang, Australia


Trump Teinak Cungah Adir Cang Lai, Total vote 274 Trump 2020. – The Cherry Par\nTrump Teinak Cungah Adir Cang Lai, Total vote 274 Trump 2020.\nTrump Teinak Cungah Adir Cang Lai. Thaizing cu Georgia ah kan Pu Trump le An Nu an kal lai. Georgia cu an votemi a dik lomi tamtuk an hmuh cang caah, Trump nih teinak a Cothan cang lai. Trump cu thildik a tanhmi pa a si. Cucu ahramthok ka ah cun media nih Joe Biden an tanh nain a tu cu tehte tha taktak tamtuk a ngeih cang caah media zong nih an dirpi ve cang long silo in mithiamsang le thil a hngalmi cu Trump an dir kamh cang. Abik in khrihfa tha nih kan dirkamh long si lo in a caah thlacam an dai lo. Cu lakah Democratic a tanhmi an tampi ve. Kan mit in kan hmuh te lai. Kan hmaika ah ai hun te lai. Cu tikah Pathian lianngan sunparnak cu kan hmuh te lai.\nLawmhbia chim ding in kal ai tim . A tulio hi a caan liote a si. Catial tam hi mihrut ah nan kan ruah men lai, nain a caan lio catial lo le biachim lo tu hi a ngawimi thing a si deuh. Georgia vote 16, Pennsylvania vote 20, Nevada vote 6 . A nuam tuk cang lai e. Teinak cu a ra lio puanrang kan zarthan lai. Zohte u! Total vote 274 Trump 2020.\nGeorgia ah vote an fiarmi, Foxe News nih a chimmi rak ngaive zahanah ka tar i pakhat pa nih hi bantuk video hi cu na tuahkhawh ve ko a dik lomi a si a ka ti. Ka nih a chuak taktak lih hna an dirkamhmi hi cu. Thawngpang thar Georgia chungah hmuhkhawhmi pawl. A dihlak in vote hrawkhrol in an tuahmi kan thleihmi cu 141289 vote a si. An mak lawlaw ko cang, Phungning te in thongah thla hna seh tiah an aupi cang. Georgia Gov. cu Lih le eihmur ka tuahbak lo nati a si ah cun Bible kan tleih lai, chiatserh in tiah an zuam cawh rih.\nNevada mithi cia vote 1500 kan hmuh. 42248 vote hi lihin votemi a si. Georgia cu Vote 2506 cu phungninglo pawl kanhmuh. Vote 66248 cu kum 18 tang minung pawl an si. Vote 2423 cu minung min a um lomi a si. Vote 1043 cu umnak address a um lomi post Office in tuahmi a si. Vote 10315 cu umnak thlenchawmmi a si. Vote 395 cu state dang in votemi a si. vote 40000 cu thial chawmmi a si. Vote a dihlo bakmi kan hmuh chuahmi dihlak hi. vote 141289 a si.\nTruck nganpi nih vote an vun phorhnak zong an chim chih dih. Dallas Texas IT thiam taktakmi nih a chimmi cu vote 96600 cu address khiarhnak a um lomi a si hihi cu dik lomi vote peknak a si a ti hna. Rak zohve te a tang youtube hi.\nPathian nih a kan pekmi chawva hi a za nan ti lo maw? nan zalchung phaisa kha taluk pe than hna u. Nan zalchung phaisa kha an pe tu hna sinah pethan hna u. Pathian nih a kan pekmi chawva hi a za tuk lo maw? dinfelnak he kanram hi kan dawt i kan zohkhenhawk cu a si. Credit: Joseph Thawng Z Tig\n← Ralrinnak A Kan Petu Siseh\nTrump Pasal Tha Cungcuang Na Si, Na Chim Mi Na Tuah Hna →


PALEK PAWL NIH CNLD MINO PAWL AN KHAM SUAL HNA, AN DAI BAK – The Chinlung Post\nCNLD pawl cu Palek zong nih an kham kho ti hna lo. Tuchun ah CNLD mino pawl cu Kalaymyo khuachungah an vak i, Palek nih voihnih an kham hna tiah theih asi. Asinain Palek nih an kham khawh hna lo caah tlamtling tein an peh tthan tiah theih asi. Tutan an khamning hna cu hitihin a si. BTS Bible sianginn ah an i hngah cuahmah lio ah Palek nih an rak buai hna.\nThatein an i chimchawnh hnu ah Pinkhungkyi tiang an kal. Cu ahcun Palek nih an buai tthan hna. Sihmanhsehlaw hruaitu hna nih buai ding kan si lo, nan duh asi ahcun ahnu ah nan kan chawnh khawh tiah an ti hna i, ID le phone number an pek hna hnu ah an lamcan an pehzulh tthan. Hi konghe pehtlaiin Kalaymyo CNLD mino hruaitu lutlai asimi Salai Chris Andrew nih atanglei bangin a chim.\nBTS sianginn hmai ah kan i hngak cuahmah lio ah voikhat an rak kan buai. Cun Pinkhongkyi ah voikhat aa kan buai tthan. Rak kan kham duh hlah uh, nan kan kham kho hlei lo, buai ding kan si lo tiin ka phone number le inn number kai kenmi pawl ka pek hna i, lamzawh cu kan peh kho. Inn kan lawi hnu ah palek pawl cu ka phone hna i buainak zeihmanh an rak ngei lo tiah a chim.\nKalaymyo CNLD mino hna cawlcangh in thazang langhternak an tuahmi hi phung le lam ning in an tuahmi asi i, motor pakhat ah minung sawmthum, motor pakhat le pakhat zong neih tuk loin an sersiam hna tiah theih asi. Hibantuk thil cu cozah nih an sertuah mi asi i, cubantuk cun midang cio zong an um hna tiah theih asi.\nTlamtling le fiangtein rel: Tuini November 3 ah Kalaymyo CNLD mino hohannak in Kalaymyo sungih CNLD mino zaten thasuahnak nei in an vakkhawm ih vei hnih rori palik in an tibuai tiah hotu hnenin theih a si. Asinan, palik cun an kham khawsuak lo ih thasuah cangvaihnak cu an nei peh thei. Thasuah ih vaksuak dingin BTS Bible tlawng kot ah hngak aw an si ih an hngak awk laiah palik ra thlengin an ra tibuai.\nBiakfel an si hnuah Pinkhongkyi an thleng cu palik in a vei hnihnak an rak tibuai lala. Asinan, hotu lamin buai man kan silo,nan duh le neta ah in be thei tiin phone number le ID an pe ih vahsuah khawm cu an pe thei. Himi thuhla ah Kalaymyo CNLD mino hotu Salai Chris Andrew cun “BTS tlawng kot Bualrawn ih kan hngakawk laiah veikhat in tibuai ih Pinkhongkyi ah veikhat in tibuai. Cutikah in kham duh hlah uh in kham thei cuang lo ding ,buai man kan silo tiin ka phone no,inn number le ka pai’ hmin pawl ka pe ih kan vaksuak peh thei.\nNeta kan vahsuah thluh hnu Inn ka thlen hnuah palik pawl cu ka phone ih zianghman buainak an nei nawn lo,tluangten kan vaksuak thei cu lungawi thu in sim riangri sawn a si,” tiah a ti. Kalaymyo CNLD mino hohanak in thazang suahnak ih an vak cu daan le dun felfai tuah in an vah thu tuanvoneitu lamin an rel ih mawtaw pakhat ah minung 30 ,mawtaw pakhat le khat khal naih aw tuk loin an thlun awk thu an rel.\nCuvek cu rampi khalin a sianmi a si ih party dang khal tuisun nitiang mawtaw le bike tamzet tivekin vek an um rero ve. Myanmar rampi hrilawknak tuanvoneitu Union Election Commission cun party hrang mipi le MP cangvaih dan ding thu ah thuthar a suahmi cu November 6 in November 8,hrilawk theh tiang zokhal party hrang mibur in siseh MP pakhat dinhmun in siseh mipi pungkhawm in thusim le umkhawm a siang nawn lo. Cumi hlan cu covid 19 daan le dun vekin hmunkhat ah mipum 50 tluk cu um theih tiah thu an rak suah zo. November 6 hnu cun ziangvek cangvaihnak khal kham thluh a si. Credit: Vapualauaw


CNF/A hi kan herh hna maw herh hna lo he tiah ruah hi a hung phu tawn ko – The Cherry Par\nCNF/A hi kan herh hna maw herh hna lo he tiah ruah hi a hung phu tawn ko\nCNF/A hi kan herh hna maw herh hna lo he tiah ruah hi a hung phu tawn ko, zei ah he lai ralkap hi kan ngeih hna ee ti zong hi ruah a fawi ko. Acu kawl ralkap uico fir pawl he(NCA) an ti ma, kah daihnak an ti he, ralkap cozah kan duh hna lo kan doh hna bantukin kha minsen an thut mi kha a tlau awk bak a si ko nain, 2008 phunghram pi hmanh a um ti lo a rawk cang an ti lio ah fek thup in an ii tlaih ko, uico ralkap pawl he tiah hin a zei phung le phai hmanh in ii peh tlaih awk kan si ti lo, a herh hrim kan herh hna lo.\nIi kap in ii that dih hnaseh ti khi a si lem lo,cun a herh ahcun i kah bak ding si ko, nihin kan Halkha boruak pi kan miphun temhtuar ning vun zoh ahcun lungfak bak ko ii mawh zong phorh an si bak ko. Atu ralkap an (Camp) ii an va kal mi hmanh khi kei cu CNF/A kah nak dingah hmun an va khuar, an va zoh, an va ngiar hna tiah ka ruah ko, ka palh kho ko nain ka ruah ning te kha ka hun ttial ve mi a si ko.\nNote- CNF/A hi kan duh hna lo kan herh hna lo ti khi ka chim duh mi a si lo, an tuah awk a si ve mi, mipi aiawh ralkap an si nak hi an langhter awk bak a si ve, zei tik ahkhin dah an chuah te lai, micheu khat nih nan ii thawh lai ii CNF/A caah zei tal bawmhnak na pe ma, cu ee kha ee nan ti te lai zong ka zumh cia, rak comment len te ko uh nan duh cun a herh si le kan chimh, leh te hna lai. Credit: Siang Cunglian Siangcunglian Cinzah\nRelchap, CNA Ralbawi,Solomon Ka Ngaithiam Mu! Nangmah Bawtor Pa Nih Mahbantuk Ttial Hlah Nan Ka Ti Ka Zumh;\nKa ttial lai,ka zai fawn lai,ka chim pah fawn lai,ka dirpi peng fawn lai,mah cu keimah hmuhning ah pasal ruahnak a si tiah ka ruah caah ka ttial ngam i,sawisel na ka duh ahcun keimah facebook te ah van ka chawn te law kan ichawn lai i,kan ichonh ning nih a ngeih lai i,zapi sinah chim lawlaw le thanh lawlaw a herh ahcun kan ithanh chin te hna lai mu!\nNCA min thut cu a dih diam cang,itleih ter awk a ttha ti loh,kan unau mizo holh cun,chuanlam a tan siam mai mai tur ah ka ngai tawh lo hi a ni tawp.Nihin ah Chin ram khualipi Halkha ah,Chin mi sizung ngam i damlo,thaw peek chawm a hau mi le damlo dampi an um ti a theitu cu an mah ralhrang,Ralkap an si ve ko cu mu!\nKha ka van luut pah cang lai mu! Chin ralkap nih kum 32 renglo ram caah rian nan ttuan i minung 80 leng nunnak a liam cang,a thi mi thisen nih kan ram ttthatnak ah ,Bawipa nih canter selaw ti hi kan thlacamnak a si.\n1988 in ram buainak ruang ah sianghleirun ngakchia nih an pehzulh,an fonh ve i ralkap tampi an ngei,kawl ralkap tampi an thah hna,an mah zong 80 leng an thih phah fawn,mah hi kan theih awk a si,kan ifian zong a herh.Ttha te in rel hmasa awh!!!\nKa bia hram:Nihin 12 March 2021 chun ah khan,Chin ram khualipi Halkha ah kan mipi lung buai le ar bag vai in an um,chanhtu an ngei lo,khah,ka luut lai…..Chin ralkap kha him tein um ter peng i chin mipi nih an tuar peng ko hi maw nai thim lai,Chin mipi nih an tuarnak kha ngamh taktak in na dirpi lai i,nanmah phu zong kha a herh ning p[aoh in kan tuar lai i mipi zong nih tuar ko cang hnaseh ti dindah bia chahnak cu na tuah lai?\nDr.Sui Khar,Pu Zing Cung,Dr.Lian Hmung Sakhong,Solomon,Khawma,Ral Hnin,Kip Khaw lIan,Pu Lian Uk,Thet Ni,Tui Dim, le dang tampi,keimah kan thei loh nan ka ti sual zongah kan theih ko hna cuh.Mahbantuk in ka ttial mi hi ka ruahpiak ulaw van tuah fawn uh,ccun ka ngai thiam uh.\ncuhlan thla khat reng lo mipi an zainak ka cohlang lo,a tu kei ka zai mi hi sawisel a si lo,kan tuahlo mi tu ka langhter a si.Mah hi ka ttial kong ah CNF membar ka sinak zong in a herh nan ti ahcun ka hlonh ko uh,a ruang,”Ka miphun an mitthli ka hmuh caah,an mitthli hnawhnak lam le ka thei lo i a si.i’m sorry. Full support Chin Army. Credit: Pu Tin Duh Thang\n← Thaizing le kiptuh, weekend ah nan bank account check cio te ulaw\nCNF kong hi lar duh sawh ruangah a chungthil thei setsai lo in aupi le mualphoh hi →


Trump nunnak, a policy le a thiltuahmi le a lungput pawl zoh tikah Khrihfa cawnpiaknak le Bible cawnpiaknak he tamtuk a kalh – Hakha Cherry\nFacebook i ca ka ttial tik ah pumpak in ka cattialmi a lakmi/a kawihmi nan um sual lai ka phang. Ahohmanh pumpak in ttial hnawhmi le ti hnawhmi ka nei lo. Pumpak in a ka ti hnawh ti zong in rak i lak hlah uh. Trump pumpak le a ttanhtu pawl hei ti vial lawng in ka hmang ko lai. Trump le a ttanhtu pawl kong ka ttial tik zongah pumpak bak in hehtiah a ka ti lengmangtu pawl zong pumpak in leh kan tim hna lo.\nKeicu tuan i ka rak chim cang bang khan Facebook chungah profet bantuk in ka au ve lai ka rak ti cang kha. Lai miphun le Lairam, a lamkip in kan thangcho nak ding caah profet bantuk in dinnak le thilhman, cawnpiaknak hman ka dirpi ve lai ka rak ti cang kha. Mah belte cu na dirpi mi le na ttanhmi hi pei na palh i midang caah buainak le hnahnawh lawng a chuahpi cu nan ti ahcun nanmah le Pathian i ceih te ko uh ka ti. Pathian nawl si ko seh ka ti.\nKa dirpi mi, ka ruahnak le ka zumhnak, ka kalpi mi cungah cun mah ti peng in ka kal ko lai. Bawi Zisuh zong vawlei a rat lio ah khan daihnak, remnak, ruahchannak, dawtnak, le dinnak a phurtu kan ti rualrual in amah ruangah buainak le i tthencheu nak zong a um len ve ko. Nan a lei i a ttangmi poah cu a hmanmi le a dikmi cawnpiaknak le zumhnak an hmu ve ko/an co ve ko. Amah a dotu poah cu kalsual/pialsual, misual le mipalh an si ve ko. Johan 7:40-52 ah fiang tein a chim ko.\nTrump ttanhtu pawl nih Biden ttanhtu pawl cu nan kan huat nan kannih nih cun kan in hua hna lo. Trump ttanhtu zong nan za tein nan si dih ka ti lo. Party le minung ttanh ruangah i huat phung silo i i ral len phung zong a si fawn lo. Mah belte cu Laimi tampi nih Trump nan ttanhmi le nan vote mi cu nan palh bak ko ka ti. Vote pek kongah cun kanmah nawl si ko nan ti ko lai nan biaknak lei mit in zohtik ahcun nan i ralring deuh a hau ko lai.\nTrump nunnak, a policy le a thiltuahmi le a lungput pawl zoh tikah Khrihfa cawnpiaknak le Bible cawnpiaknak he tamtuk a kalh. Mah kong zong tlingdeuh in ka rak ttial te lai. Ka chim cia bang in, Trump ttanh le vote pek cu kalsual/pialsual phunkhat a si ve ka ti cang kha. Hi hnulei, US thimnak a um tthan tikah nan lung a fim deuh a hau lai. Mah tluk a rum cangmi bank account chungah phaisa tampi in kan rawnpiak rih ko lo nan ti pengmi cu nan palh bak ko. Kum 2021 in cun a sipuazi tuahmi ah khan va kir ko seh law nupi pa 4nak zong va nei tthan ko seh. Golf zong zalong ngai in va tu peng ko seh. Tax zong pek loin um peng ko seh a duh ahcun. Tarlei sangah nungak he zong i tuai len rih ko hna seh. Mah hlan zong cu nungak 47 nawn he buainak le i pehtlaihnak a nei ko cu.\nKa bialak ah, Billy Graham fapa, Franklin Graham khi a mui ka hmuh ka bak in ka lungah a chuakmi cu mah pa hi a pa bantuk a si te lai lo ka ti. Laipawl style in chim ahcun Pathian nih mah hngalh khawhnak cu a ka pek ve kan ti lai cu. Harnak le buainak a chuahpi tu a si te lai tiphun in ka ruahmi a si. A rak fim pah ve ko nan a ruahnak le a zumhnak le a kalpi ning khi a bi ngai ve ka ti.\nKaphnih lei kal loin kapkhat lei lawng in a kal. Mah ttaangkahuih phun in a kal deuh. Bible a relning ah a fiang huaha rua lo ka ti ko. Khrihfa biaknak, cawnpiaknak ,le zumhnak a kilven ning le a humzual ning, le sualnak a dohning zong khi a palh deuh ka ti keicu. Democratic party nih atu chun Georgia thimnak ah teinak hmu ko hna seh!Credit-Van Tum\nThlarau Tlau Kawl Tutan ithimnak cu thlarau a tlaumi hmuhfiannak a si ka ti.


KNU Hi Cu A Miphun Hna Caah Dawtnak/Zawnruahnak Tak Tak Bak A Rak Ngei Ko Mu.. – Kawltu Team\nKNU Hi Cu A Miphun Hna Caah Dawtnak/Zawnruahnak Tak Tak Bak A Rak Ngei Ko Mu..\nMarch 31, 2021 April 1, 2021 Amon Ka Si\n← CNN Nih Thawngpang A Lak Cuahmah Cang! Ralkap lei zong in an rak dai ngai ve colh!\nRalkap Ta A Si mi Dawr Ngan Tak Tak Inn 2 A Kaang! →


Malaysia Um Mi Damlo (Serious) Tlangval Bawi Hlei Sang Caah Bawmh Halnak – Chin World News Evening\nHalkha peng Aive khuami Tlangval Bawi Hlei Sang cu kan ram uknak ṭhat lo ruangah Malaysia ah a rak phan vemi a si. Kum hra a um ve cang. Atu hi TB in a zaw i a taksa vialte ah a lut dih cang. Azual hma ngaingai. Tu hi Chongket Hospital ah Oxygen pek chom tein a nungmi a si. A nu cu Elizabet Ni Doi (Sung Sung Nu) a si. Far le pathum a ngeih hna i pa amah pakhat te lawng hi a si.\nA tu a dir hmun hi a har ngaingai. Thin dom in zoh a si ko cang. Minung lei khel in cun lung dongh ngai a si caah hin a hringtu a nu le unau hna nih a si khawh cun Halkha ah tlunpi hi an saduh thah bik a si. Hitin a dirhmun a si cang caah hin a ran nak bikin an sinte ah phanter hi an duh bikmi cu a si.\nCu tlunpinak dingah cun phaisa chawva lei harnak tampi an ngeih caah khuaza ramkip ummi chin unau vialte hna, Hi kan nau pa khualei a phanh khawh nak hnga bawm kan rak in hal ko hna. Ka miphun hawi hna kut kan rak in daw ko hna. Bawipa tu nih lunun ngandamnak le ṭuankawl khawhnak thluachuah in pe ko hna seh.\nElizabet Ni Doi (Sung Sung Nu ) Halkha. 09427945223\nMa Tial (Sui Sui Nu) Malysia 0182117756\nLaknak: Joseph Lian


“Ka fapa na sinpi maw tiah hal kan duh lo. Dam tein um rak i zuam mu : Dr. Sasa Nu Sin A Fapa Dawt Biacah – Buanchukcho\n“Ka fapa na sinpi maw tiah hal kan duh lo. Dam tein um rak i zuam mu : Dr. Sasa Nu Sin A Fapa Dawt Biacah\nMay 24, 2021 admin BREAKING NEWS 0\nDr. Sasa le a nu chikhat te phone an i chonh nak ah hringtu a nu nih a fapa sin ah hithihin bia a cah taak…zeizong vialte ah tha tein rak i zohkhenh tiah ka fapa chimh kan duh.\n“Ka fapa vawlei cung na rak sem ka tein harsatnak tampi kan rak tuar. Na chuah ni ah ruah a rak sur, Na nu nih thla kan cawmpiak ka fapa na cungah hin Pathian nih tuah a duh mi hi zeidah a si?\n“Ka fapa na hngakchiat lio tein na cungah thil khuaruahhar lawng te ka hmuh. kan ruah lomi thil hi na cungah a tlung peng. Na nu nih ka zumh mi cu ka fapa vawlei cung a chuah chan hi amah ca thatnak lawng tuah ding ah a silo, Ka fapa hi midang caah a herhmi tuah piak tu dingah Pathian nih hin vawlei ah na rak thlah mi a si ko.\n“Cu ruangah na lung rak sau ko. Ngaihthiamnak thinlung rak nei ko. Ka fapa na si khawh tawk in mipi caah a tha bik in riantuan ko Pathian nih hlawhtlinnak an pek lai.\n“Ka fapa na nu nih hin nan tuah mi Naingaizi kong hi zeihmanh ka thei lo Cozah thar nan dirh mi zong ka theih lo. Sinain kan ram mipi nih kan pek mi mee pawl hi a lak si lo dingin mi tam u nih kan duh mi Democracy cu na riantuan pi hawi pawl he kut i tlai in hlawhtlinnak nan hmuh tiang rak tuan ko uh! Na nu nih kan tuah piak khawh mi cu Pathian sin thlacam lawng hi a si ko ee…ka fapa”. tiah a ti.\nthawngpang dang : Min Aung Hlaing Thihhrimolh Lainawng Pa Nih A Hlen Khawhmi Laimi Nan Um Maw\nThihHriMolh.Phungthlukbia 17:15 “Mithalo thiamcoh le miding sualphawt hi an pahnih in Bawipa mithmuh ah fihnung an si veve”Lucifer hi thih-hri-molh zawtnak a ngeih hnu ah Pathian tluk si ding le nawlngeihnak (power) vialte lak a duh. Vancung ah ral dohnak a um tikah, ral a sung. Vancungmi cheu thum cheu khat a hlen khawh hna i vawlei ah aa tlakpi hna. (Bia 12:8-9). A hlen khawhmi vialte zong thih-hri-molh zawtnak a ngeihter dih hna.Ahab siangpahrang le a first lady Jezebel zong Lucifer nih a hlen khawh hna caah thih-hri-molh zawtnak an ngei ve. Naboth an thah hnu ah a mitsur dum an chuh. Thih-hri-molh mi cu mithah le thil chuh hi zei ah an rel lo. MAH ralkap zong nih mi an thah, thil an chuh ve hna.\nBawipa nih “Ka thin na ka phawh hlei ah Israel mi na sualter hna caah Naboth thi uico nih an liah bantuk in uico nih na thi an liah ve lai” a ti.(1King 21:22). Raldohnak hmun ah mipakhat nih tinh setsai mi ngei loin thal a kahmi nih Ahab cu a khen. A thi cu uico nih an liah ve (1King 22:34-38). A nupi Jezebel zong sar thih in a thi i a sa kha uico nih an ei.(2King 9:37)David fapa Amnon zong Lucifer nih a hlen caah thih-hri-molh zawtnak a ngei ve. A farnu Tamar kha a tlaihhrem hnu ah huatnak fak ngai in a huat. Absolom nih rawldanghnak a tuah lio, Amnon zu a rit lio ah, thingtan in an tuk i sarthih in a thi. (2Samuel 13:1-29). MAH ralkap zong nih nungak an thleihhrem ve hna.\nHaman cu thih-hri-molh zawtnak a ngeih caah Israel mi vialte thah a timh hna. Mordekai thlainak dingah tung dong 50 a phun. Miphun a dawtu Esther nih rawlulhnak in siangpahrang a chimh tikah, Haman thih-hri-molh pa cu amah tu an thlai. (Esther 7:10)Thih-hri-molh cangmi hna cu thihnak hri nih a tlaih cang hna i a molh in an molh chin lengmang. Thih-hri-molh a simi hna: Adolf Hitler, Saddam Hussein, Muammar Gaddafi, Bin Laden, hna hi sualnak ngei lomi nunnak tamtuk a lami hna an si. Sarthih sawhsawh hmanh siloin thih chia taktak in an thi ve.\nMin Aung Hlaing zong thih-hri-molh zawtnak in a zual ngaingai cang. Amah lawng thih cu a di a riam lo caah hawikawm tampi aa sawm hna. Tangka in a hlen hna. Power le bawi sinak in a hlen hna. Khuabawi le penguk le thim lomi bawi sinak in a hlen hna. A hlen khawh lomi kha meithal in a kahter hna. Thong a thlak hna. Khua a duahpiak hna. Thih-hri-molh lam a zulh caah a rau ti lai lo. Thih-hri-molh hna donghnak bantuk in a dong tuan ve lai.\nMin Aung Hlaing thih-hri-molh misualpa nih a hlen khawhmi Laimi nan um sual maw? Nan um ahcun thih-hri-molh pa MAH hi zamtak cang u. Amah nan tih ahcun ramdang ah zam u. Ram thumnak nih an in zaangfah khawh rih hna. Laimi cu vakok nun ngeimi kan si. Dinnak le felnak le raldoh ah ralthami kan si. Thih-hri-molh lakah kan tuanbia i-tel hrimhrim hlah seh. Mipi khamhtu Jesuh lei ah tang zungzal ko hna u sih. Cathiang nih “Mithalo thiamcoh le miding sualphawt hi an pahnih in Bawipa mithmuh ah fihnung an si veve” a ti. (Pthlukbia 17:15) Cat’ialtu: Sailo Pa\nDai Tein Um Ko Hna Usih, I Kahdoh Cu Kan Duh Hrim Lo\nMin Aung Hlaing Ruangah Mindat Khuachung Ah Amah Telawng An Zam Tak Ruangah Mah Tibak Hin Mitcaw Nu Cu (+Video)


Lungsaunak | Radio Veritas Asia\nMinung kan nunnak ah hin harsatnak, hneksak nak le tlamtlin lo nak hna hi ton cio mi a si. Hi hneksak nak hna hi kan tei khawh, kan lawnh khawh tikah cun vel le thluachuahnak hna nih a kan don tawn. Izip ram lei a kal mi thilzuar hna sin ah Joseph cu a u le nih an rak zuar. Kum (13) a si hnu, harsatnak le hneksak nak hna a ton dih tik ah Joseph cu Pathian nih thlua a chuah i Izip ram ah nawl ngebik mi a pahnih nak a hung si. Cu cu Joseph nih Pathian cungah a zumh tlak tein le a tuah mi hna cungah felfai nak a ngeih ruangah a si. Kan nih hna zong kan harsat nak hna le hneksak nak kan ton mi hna kan tei tikah cun Bawipa Pathian nih thiltha kan caah a kan chiah piak ko lai.\nHarsat nak le hneksak nak kan ti tik zongah hin kan mah lei in kan hrial hnga ding mi zong an um len ve. Mah zawn lawng ruahnak, lungkhonnak le ruamkai nak tibantuk hna ruangah harsatnak le hneksak nak hna zong an um thiam. Bawipa nih a kan pek mi vel le a thluachuah hna cungah ah kan lungkhon, kan ruam a kai a si ah cun Pathian duh lo mi lam pingah a pial mi kan si ko lai. That lo nak kha that lo nak in lehrulh tibantuk hna hi thil tha lo an si. Pathian vel le thluachuah co a duh mi kan si ah cun a kan timh piak mi hna cungah kan lung a sau a hau. Biana ah, sianginn a kai ka mi ngakchia nih college direct in kai khawh a si bal lo. Duhsah tein thiam cawnnak a dotdot in a kai hmasat a hau.\nPathian nih a Profet hna a rak thlah hna, an rak cohlang duh hna lo. A Fapa dawt a rak thlah tik zongah an rak cohlang duh lo. Hi vialte hna hi lungkhon ruangah le ruamkai ruangah an si. Dawtmi u le nau hna, Bawipa nih a kan pek mi caan tawite chung ah hin kan lung innka lianpi in hung hna u sih law, Bawipa duh mi kha cohlang thiam zungzal hna u sih.


Thawngpang Chia Taktak! Hakha Lei Ralrin Peknak! – Chin 11 News\nThawngpang Chia Taktak! Hakha Lei Ralrin Peknak!\nThawngpang Dang Relchih ding: Hakha ah tuni ralkap uknak kan duh lo tiin lam a zawhmi nan tam taktak, uar nan um tuk. Hruaitu cheukhat nih live thlahnak nawl phih hlah ulaw Myanmar pumpi lawng si loin vawleicung nih an rak zoh ve lai i hmual a ngei chinchin hnga, mah vialte mino thazaang kha live thlah lo cu a pam taktak.\nHruaitu nan khuakhan kan upat ngai hna, nain live thlah nan phihmi belte cu nan hriamnam tha bik hmang zia nan thiam rua lo, nanmah hriamnam lila kha hmang loin nan phih tiah ka ruah. Live thlah hi mizapi caah tih a nung lo, mizapi caah ral vengtu CCTV camera bantuk a si lehlam. Ralkap le palek nih an tih cemmi hriamnam a si. Live thlah ruang ah palek le ralkap nih kan umnak hmun an thei sual lai timi cu a dikmi a si lo.\nAnmah cu hmunkip ah minung an ngei dih, live zoh loin nan umnak fawi tuk in an thei khawh dih ko. Mino umkal cawlcangh ning zoh in nan i tonnak hmun cu thei khawh colh a si. Video thlakmi le hmanthlak zong hmual a ngei ve ko, nain live video kha a let in hmual a ngei deuh. Live thlah lawng ah atu acang cuahmah timi zapi nih theih khawh a si.\nVideo hmual a ngei lo deuhnak tette cu Hakha Post nih an thlahmi ah khan hmuh khawh a si, March 3 ti ding kha February 3 tiah an tial palh. Mah bantuk nih hin video cu kan duh ning tluk in hmual a ngeih lo hi a si. >>Live video cu anmah an hriamnam a si lo, lamzawhtu mipi nan hriamnam a si. Thaizing thawk cun rak hmang than cang u. Credit: Salai Lungthli Tum


2Siangpahrang 22 (2 Kings 22)\nHakhaKawlCa kDal 22Cang\n1Josiah cu bawi hram aa thawk tikah kum riat a si i Jerusalem in kum sawm thum le kum khat a bawi. A nu min cu Jedidah a si, amah cu Bozkath khuami Adaiah fanu a si. *22:1: Jer 3:6 2Cun Bawipa mithmuh ah a dikmi thil kha a tuah i a pu David lam kha a zul, orhlei ah siseh, kehlei ah siseh a pial lo.\nPhungbia Cauk An Hmuh\n3Siangpahrang Josiah a bawi kum hleiriatnak ah Meshullam fapa Azaliah i fapa Shafan, caṭialtu kha, Bawipa inn ah a hei thlah i, 4“Tlangbawi ngan Hilkiah sinah khan hung kal law innleng cawngtu hna nih mi zapi sinin an lakmi tangka Bawipa inn chung i luhpi a simi kha zeizat dah a si tiah rak rel seh; 5cun Bawipa inn zohkhenhtu rianṭuantu hna kut chungah rak pe seh; cun annih nih Bawipa inn a remh lengmangtu, 6lehtama hna le inn satu hna le lung lei zungthiam hna kha rak pe hna seh, cun inn remhnak ca i thingah le khoihmi lung cawknak caah khan a si fawn lai. 7Sihmanhsehlaw annih nih lihchim lo tein an ṭuan caah an kut chung i pekmi tangka kha zeitindah an hman tiah tuakpiak ṭhan an si lai lo,” tiah a ti.\n8Cun tlangbawi ngan Hilkiah nih caṭialtu Shafan kha, “ Bawipa inn chungah phungbia cauk kha ka hmuh,” tiah a rak chimh. Cun Hilkiah nih cauk cu Shafan kha a pek i a rel. 9Cun caṭialtu Shafan cu siangpahrang sinah a ra i siangpahrang cu, “Inn chung i a ummi tangka cu na sal hna nih an bungh i Bawipa inn a zohkhenhtu rianṭuantu hna kut chungah khan an chanh cang,” tiah a chimh. 10Cun caṭialtu Shafan nih cun siangpahrang cu, “Tlangbawi Hilkiah nih cauk pakhat a ka pek,” tiah a ti. Cun Shafan nih Siangpahrang hmaiah cun a rel.\n11Cun siangpahrang nih phungbia cauk chung bia cu a theih tikah a puan kha a thleh hna. 12Cun siangpahrang nih tlangbawi Hilkiah le Shafan fapa Ahikam le Mikaiah fapa Akbor le caṭialtu Shafan le siangpahrang sinum Asaiah kha nawl a pek hna i, 13“Va kal u law hi cauk hmuhmi chungbia kong ah hin Bawipa cu, keimah ca le mi zapi ca le Judah vialte caah, va hal tuah u; zeicahtiah, kan pupa hna nih hi cauk chung i aa ṭialmi bia, kannih ca i aa ṭialmi bia vialte ning khan an rak tuah lo caah Bawipa thinhunnak kan cung i a alhmi cu a ngan ko,” tiah a ti.\n14Cucaah tlangbawi Hilkiah le Ahikam le Akbor le Shafan le Asaiah kha nu profet Huldah, hnipuan chiahnak zohkhenhtu Harhas fapa Tikvah i fapa Shallum nupi, sinah khan an va kal (amah cu Jerusalem khua chungah Sang Hnihnak ah khan a um); cun amah cu bia an ruah. 15Cun anih nih annih cu, “ Bawipa, Israel Pathian nih hi bangin a ti, ‘Ka sinah an thlahtu hna hi, 16Hi bangin Bawipa nih a ti, zohhmanh, Judah siangpahrang nih cauk chung bia a relmi vialte kha, hi hmun cung le a chung i a ummi cungah ṭhat lonak ka tlunter lai, 17annih nih an ka hlawt i pathian dang hna sinah khan zihmui an khangh i annih nih ka thinphawhnak caah an kut in hi rian vialte kha an tuah caah hi hmun cungah hin ka thinhunnak cu a alh lai i a mit lai lo. 18Sihmanhsehlaw Bawipa hal awkah an thlahtu hna Judah siangpahrang tu cu, hi bangin nan va chimh lai. Hi bangin Bawipa, Israel Pathian nih a ti: Bia na theihmi kong ah, 19hi hmun le hika i a ummi hna cu an ṭiao lai i chiatserhnak an ing lai ti in ka chimmi bia kha na theih tikah na lung cu aa ngaihchih i Bawipa hmaiah toidor in na um ca le na hnipuan na thleh hna i ka hmai i na ṭah caah, kei zong nih na bia cu kan theihpiak ve, tiah Bawipa nih a ti. 20Cucaah zohhmanh, nang cu na pupa hna sinah kan pumh lai i dai tein thlankhor na phan lai, cun hi hmun cung i ṭhat lonak ka tlunter laimi hi na mit nih a hmu lai lo,’ a ti, tiah chim hna, a ka ti,” tiah a ti. Cun siangpahrang sinah cun bia cu an hei lanhpi.


Aizawl Republic Veng Presbyterian Biakin thilri a hrawh – Chuncha News\nAizawl Republic Veng Presbyterian Biakin thilri a hrawh: Tuzing 9:00 hrawng khan Republic veng Presbyterian Biakin cu Lalremliana, kum 21, Upa bial 3 nak ah um, (a rak pemnak sau rih lo mi) mi nih cun thilri a rak hrawh len lio mi thawng cu inn pa chakthlang nih an theih tikah an zuang hnawh i, an va tlaih i Police sinah an pek tiah theih a si.\nLalremliana nih hin Mixture ngan pi cu Junior Dept. room pawngah a hlonh i, a chia hrim lai tiah an zumh. Mah long hlah a dang khuangbom le Bible, Hlabuu pawl cu a leng ah a rak hlonh dih tiah theih an chim. Thilri a hrawh mi a tam ngai tiah an chim. Mah a tuahnak a ruang bik hi amah a fialtu an um ti a lang i, Pathian nih tuah a ka ti caah a thurhnom mi ka thianh mi a si tiah a ti in an chim. Mah pa hi thinlung lei ah buainak a ngeimi zong a si tiah an chim. Credit; MSN\nHakha Rungtlang LIB-266 ralkap sergeant pakhat hriamnam he PDF-Tamu sin ah aa dor October 27, 2021 Hakha hrambunh LIB-266 ralhraang Battation nih Sagaing ramthen, Tamu ah an chiah mi Outpost sakhan in Sergeant Cazi pakhat cu hriamnam he Tamu PDF Battalion No. 1 ah aa dor tiah theih a si. “Sergeant pa cu September 18 ah kan sin a phan cang. Himnak ruah ah atu lawng ah thawng kan thanhnak a si.\nAmah he aa tlak mi tangka laksawng kan pek hnu ah a himnak hmun ah kan kuat cang. Hi hnu ah CDM a rak lut ding mi rammi ralkap pawl zong lunglawm tein kan in don hna ti chim ka duh,” tiah PDF-Tamu, Battalion No. 1 in Bo Ba Hman nih Mizzima ah a chim. Sergeant pa min cu Khaw Ka Ling (Kawl ca in tial mi Laica in tial than a si ca ah cafang fonh a palh kho) a si i ralkap a tuannak kum li a si cang.\nHakha hrambunh LIB-266 battalion in a si i A voi 18nak Sergeant Clerk training a kai mi a si. MA-3 meithal zun khat, zenthong zeimaw zat, kut cheh bomb pakhat a rak i put i PDF-Tamu, Battalion No. 1 ah a rak ap. “Pumpak hlawknak ca ah ram uknak a chuttu hna kuttang ah riantuan ti lo in, rammi nih dawt mi ralkap si ding ah rammi lei ah raltha tein CDM rak tuah ding in forhfialnak tuah ka duh,” tiah Sergeant Khaw Ka Ling nih a chim.\nRammi an thah hna i ralkap kan luh ka i an kan cawnpiak mi pawl he an tuahsernak aa kalh tuk, rammi huat mi minung si ka duh lo ca ah CDM ka tuahnak a si tiah a chim. Ralkap nih uknak hraamhraam in an lak hnu in Tamu peng chung ah CDM a tuah mi ralkap 14 le palek 35 an si cang tiah Pyithu Yinkhwin Program hruaitu pakhat cazin ning in theih a si. Credit: Mizzima\nMi nih rocket ee nuclear ee an ti lio ah 4.8 zenthong ee kan ti Lai ser thonghrolh he raltuk hi kan chan le caan he tuak cun ka ningzak tawn cuh. Rev. Dr. Edmon Za Bik nih “Laimi technology kan thiam lo ning hi a mak. Zeidang cu chimlo Cawleng ke hmanh kan ser thiam rih lo” a ti.\nKan thinlung a zor caan a tam lawng siloin kan ning hrim khi a zak tawn cuh…Asinain khi Laipa ser thonghrolh zong khi um hlah hmanhsehlaw thil diklo ti kan hngalh komi cu chai le ttolhtang he zong kan doh tthiam ko lai. Credit: Salai Aung\nKA+KNLA In Ralhrang Ralkap Mi 10 An Kapthat Ih Motor 2 Urkang Sak 26 October 2021 Kaya ( Karenni) ramkulh , Dimawso myone sungih Thui Lui Bila khua le Ngwe Taung khua thar karlakah tuini October ni 26 , zanlam nazi 4 hrawngah Min Aung Hlaing ralhrang ralkap pawl leh KA, KNLA pawl karlakah doawknak asuak ih KA, KNLA pawl in ralhrang ralkap mi 10 an kathat ih tlunah an motor 2 khal an urkang sak tiah theih asi.\nHi an doawknak hi nazi 2 sung hrawng a rei, ralhrang ralkap pawl cun Demawso myone le Pharusu myone sungih an ra luh ruangah KA le KNLA in an rak kah mi asi, ralhrang ralkap pawl in thuneihnak an lak hnu tuini tiangah KA le KNLA tangkop cun ralhrang ralkap tampi an that zo tiah theih asi. Hi thu thawn pehpar in KNDF lam cun\n“ Tuini zanlam kan kahawknak ah ralhrang ralkap lamin mi 10 ai mal lo an thi, cun an motor 2 khal meisa thawn kan urkang sak, kannih KA, KNLA lamin cun mithi le hriamhma tuar pakhat te hman kan um lo asi “ tin thu an suah. Ralhrang ralkap pawl cun Demawso , Te Taung le Che Yar Taw kiangkap hrawng ah tanhmun khuarin khuasung mi pawl umnak lamah hlaral kahnak Bom thawn an run kap, cun tuini an kahawknak Demawso khua tlun in ralhrang vanzam khal a zam rero tin KNDF pawl ih thu an than dan vekin theih asi. Photo : crd By Ele Chinsisters\nPu Van Hu Lian le Pi Ngun Za Tial Fa: Kalay, Sanpiah ah khua a sami Pu Van Hu Lian le Pi Ngun Za Tial nih an neihmi naute asi,tuzing October. 26,2021 ah a chuak. Atu hi-sii-inn ah an kalpi,naute hi khuaruahhar ngai asi,nute asi i an fa le paruknak asi,atak hi puanraang in tuammi bang in arang dih,tiah naihniam mi sinin kan theih Naute caah kutsamh aduh mi hna nih,phone number kan langhter mi ahhin pehtlaih khawh asi. Phone.09256972318 Credit: TFT\nRalhrang Mawtaw 56 Falam Ra Thleng Lala October 25, 2021 (CNG, Monthday) Tuini, October 25 ah Hakha ihsin ralhrang mawtaw 56 cu Falam Țațkung an ra thleng tiah theih a si. An mawtaw sungah Hakha ihsin an ratnak lamzin tluan khua pawlih thilri(Tv le tohkham tvp) an lakmi cu an phur phah tiah theih a si fawn. Kan dung laiah Kalay ihsin ralhrang mawtaw 57 cu Falam pan in a rak zo. Falam an thlen hnuah, Falam khua lungpi veng(Rialti Khua) an urkang, cuih hnuah Thlanrawn khawthar an urkang, Ramthlo lamah thil ru phah vivo in Hakha khawpi lam tiang an rak thleng zo.\nHakhaw khawpi an va thlen hnuah, doawknak a um lo ih, cutin Falam lam pan in an ra pungpo sal lala. Lam lak, Ramthlo khua ah an riak phah ih, cun Țaal khua an ra thlenin inn urkang an thok lala. Inn 10 an urkang. Thilri phunphun an ru phah vivo. A net ahcun, Tuini ah Falam țatkung ah mawtaw 56 rori an ra thleng lala. Kurko hai dah! Falam peng an thlen veten buainak le thil ruk, thilri siatsuah le inn ur-kangh an thok burbo lala ih a poi nasa. Kham ah tla thluh men hai lawi…!!! #Zalen\nZahan ah ka rak post mi Tlangzar khuachung ah ralhrang nih khur pa 4 an cawh ka timi kha nihin ah ahmaanthlak ka hmuh cang.. Mah khur pa 4 hi ralhrang nih an hawile thi mi hna an phum hna nain an lak tthan hna tiah theih si. An ruak puan in an zualnak hna zong an chiah takmi um, cu an chiah takmi puan le khur hna cu, an thunam ngaingai tiah an chim. Mah an phummi ruak an lak tthanmi hna hi khoika ah an kalpi le phum hna timi theih silo. Credt: Salai William Hc\nThlanrawn Khua Inn 3 SAC Ralhrang nih an Khangh Than: Nihin chun ah SAC ralhrang pawl cu Falam peng Thlanrawn khua ah an phan tthan i inn 3 an khanghpiak chap hna, tiah thawng kan theih. Khuami pakhat nih, “Taal ah inn an khanghpiak hna timi kan theih i kan khua zong an khangh sual ah tiah vehvat ah kan vung kal cu inn 3 an rak kaang cuahmah. Inn khat hmanh kan khamh kho lo,” tiah a chim. SAC ralhrang pawl Falam in Hakha lei an rak kai lei October 14-15 ah Thlanrawn inn 13 an rak khanghpiak cang hna. Credit: The Chin Journal, October 25, Hakha\nBreaking News: Hakha in Falam lei a panh mi ralhrang nih Tuni October 25 zing ah Taal khua inn 7 an khangh chap tiah theih a si. an kal nak paoh ah meithal zong an puah len tiah thanwg theih a si. Chuncung zongah inn an khangh i Vok le Ar hna an thah hna ti zong theih a si. Atu hi Taal khua in an langh i, Thlanrawn khua an luh tiah thawng theih ning a si. thacam bawm hna uhsih. khuachia Ralhrang pawl nih inn le lo satil harva hna duh paoh in an tuahto nak hnga lo. Credit\nBreaking News: October 23, Hakha in Falam lei ah Kawl Ralhrang cu Mawtaw 50 hrawng le tank le JCB ti in an kal tiah kan theih. Atu hi Hakhathar ah mawtaw 15 hrawng an dir tiah theih a si. October 22 chun tiang kha Tlangzar hrawng ah meithal thawng le bom thawng theih a si peng ko tiah khuami pakhat nih a chim.\nThawngpang dang: Rangoon khualai ah ralkap umnak hmun an kah; ralkap 4 thi: Tuzing (23 October 2021) zinglei khuadei deuh hlan ah PDF – Yangon nih Botataung um Maha Bandula lam cung ah runvennak a tuah mi SAC ralhrang ralkap an kah hna i minung 4 kan thah khawh hna tiah PDF – Yangon nih thawng an thanh. Minung pa 4 an thi. Kanmah lei in a thi mi le aa hliam mi kan um lo. Tlamtling te in hnu kan kir kho,” tiah S21 tiah a min aa sak mi PDF – Yangon chungtel nih Media sin ah a chim.\nTulio online ca a relmi nih kan hmuh lengmang mi cu, thlarau sual, khuachua fa tete hi an si. Hi thlarau țhalo, khuachia thlarau hna hi online cațial lawngin doh lo in, thlacamtu hna nih biatak tein, thlacamnak hrimhrim in, țem le doh an herh. Chin Miphun kum 70tluk salah a kan chia i nihin zongah kan Miphun hrawh a kan duh i a kan do cuahmahtu hi khuachia nganpi a si i miphun dang kha a hman hna. Cun, kan chanțim hlanah hrawh le PATHIAN he țhen a kan timtu cu khuachia fa tete hi an si i, nal thlarau, zer thlarau, thelh thlarau, ninghngal thlarau, hor thlarau, țhihphaih thlarau, thah thlarau, ritnak thlarau, nahchuah thlarau, huatnak thlarau, remlonak thlarau, simh thlarau, hakkauhnak thlarau, tangka duhnak thlarau, laar duhnak thlarau tibantukin an lang hna i kanmah Chin Miphun lila hi a kan hman i online hi an Camp lian pakhat a si ve.\nUpa mino lakah hmuh awkin an hung lang lengmang! Cucaah, kan Miphun lakah lor ngai in a cawlcaang lengmangmi khuachia fa tete, thlarau sual hna hi, nan thlacamnak in rak doh cio u law, rak țeem lengmang hna u. Kanmah le kanmah a kan soitertu, a kan dohtertu, a kan huattertu, a kan remlo tertu hi, hi thlarau sual hna hi an si. Culakah khuachia fate pakhat nih a tukforh lengmangmi inn, unau pa cu, a chanțim hlanah kiak sual lai kaw, cun, PATHIAN he i țhen sual lai kaw, ti ka phan caah, thla ka hun campiak ve. Cu le cangka cu khuachia te cu chiatserh in a la hoi! Voikhat cu ka hun khak! Likmalak lih biain a hun ka kheuh țhan colh ve.\nA hmanmi inn, unau pa caah faak deuh le tam deuh in thluachuah van luh halpiak a herh ti kha ka hngalh colh. Khuachia fa te nih lih in a hun ka kheuh caah ka ni! Hell tla ding khuachia fate nih, PATHIAN fapa, ka thlarau cu a tawng kho lo, a chungah KHRIH a nun caah, KHRIH nih a Thisen in a cawkmi inn, unau pa caah thlacam a herh ti kha a hngalh ko. Khuachia, JESUH KHRIH MIN in kan doh. Na umnak inn khan chuak law na umnak ding van le vawlei kar ah va kal.\nKa nun zia; Unau pakhat khat sinah ka palh ahcun, ngaithiam ka hal colh lai. Chiat a ka serh ahcun, thluachuah van luh ka hal puak lai. A ka nihsawh ahcun, lunglawm tein ka in lai. PATHIAN a doh ahcun ka sik lai. A ka doh ahcun PATHIAN ka hngak lai. Bawmh a herh ahcun ka bawmh lai. Tu lio vawleicung khuazakip ah khuachia fa tete hna cu an i chawk i, an Camp lian, online in le an Principal ‘Freedom of speech’ hmangin, mifim, mirum, miralțha hna kha hman an i zuam hna. Cuticun, Noah fapa Ham bantukin, PATHIAN umpi mi an pa le hna palh sualnak kha zapi sinah phuan zarin an i la i, cucu dinnak ah an ruah. Sihmanhselaw, hringtu pa le hruaitu hna palhnak thangchiat cu PATHIAN nih dinnak a si lo ti kha a langhter i, thaizing khuadei tikah, Ham cu chiatserh mi ah a hung i cang i a tefa hna cu chiatserhmi ah an hun i cang ( Gen 9:20-27).\nZan khuamui lak i an pa Noah, palh sualnak a fiimhlawmtu Shem le Japeth tu cu, thaizing khua a hung dei tikahcun, miding ah chiah an si i Thluachuah pek an si. Nihin ah, vawleicung Thluachuah a phurtu hna hi Shem le Japeth te fa hna an si i, Abraham zong kha Shem tefa cu a si. PATHIAN nih Miphun hruaitu le uktu caah a thimmi hna, an palhsualnak va pho zaar le thangchiat hi dinnak a si lo i, mah le mah chiat i serhnak tu a si. Anmah cawnpiaktu dingah PATHIAN nih a minung aa chiah tawn ko hna kha!\nLamkaltu 23:5, Cathiang chungah “Na mi a uktu hna cu na thangchiat hna lai lo,” a ti. Cucaah, “Freedom of speech,” hi i tlaihin PATHIAN a hngal lomi hna bantukin, duh paoh in hruaitu hna palhsualnak phozaar le țhuat hi PATHIAN nih dinnak a ti bal lo. Phungthlukbia 28:21 Lei nih hin thah khawhnak le nunh khawhnak țhawnnak a ngei, cucaaah na bia chimmi theitlai cu na co a herh lai. Salm 34:1-13 Ka hawile mino hna, ra u law, ka bia ngai tuah u; BAWIPA țihzah ning cu kan cawnpiak hna lai. Nun nuam tein nun le chan saupi le lunglawm in nun cu nan duh maw? Nan duh ahcun bia țhalo chim kha i sum u, lih kha chim hlah u.\nMatthai 12:36-37 JESUH nih, “hihi kan chimh hna: Nan kaa in a chuakmi bia, ruah setsai loin nan chimmi bia vialte kha, zeicahdah kha ti khan ka rak chim, tiah Biaceih ni ah cun nan ti a hau te lai. Zeicahtiah nanmah bia lila in nan luatnak a si lai i nanmah bia lila in sualphawt nan si lai,” tiah a ti. KHRIH Lamkaltu Tluang Lian (Martar)


Sami Khua i Chin Ralzam Hna Lak ah Kum 95 a Simi Mitcaw U Lung Cuai aa Tel Ve – THE CHIN JOURNAL\nSami Khua i Chin Ralzam Hna Lak ah Kum 95 a Simi Mitcaw U Lung Cuai aa Tel Ve\nOctober 25, 2020 June 5, 2020 | The Chin Journal | Hakha, Chin State\nSami ralzam camp ah a ummi Chin ralzam hna lak ah kum upa bik U Lung Cui (kum 95)\nSami khua ah a rak zaami Chin ralzam hna lak ah kum 95 a si cang i, a mit a cawmi U Lung Cuai zong aa tel ve.\nU Lung Cuai hi Paletwa peng, Misa (1) khuate ah chungkhar he nuam tein khua a sami a si nain March 14 le 15 i AA le Kawl ralkap kahdohnak ruang ah Sami khua ah a rak zaam vemi a si.\nFapa pathum le fanu pakhat a ngeimi a si i, ralzam 3,000 hrawng an umnak Sami khua ah a fale nih an rak zaampi ve.\nKhumi holh lawng a thim i, a mit a cawt pin ah a hna zong a tthat tuk ti lo caah biaruah a har ngaingai cang. A fapa U Aung Ling nih holh a kan lehpiak i cuticun bia kan ruah.\nKhua pawngkam ah ral a tho i ttihphannak in ka khah ruang ah ka rak zaam ve, tiah U Lung Cuai nih a chim.\n“Tlun khawh si sehlaw khua ah tlun ka duh cang” – U Lung Cuai\n“Ral ka ttih ruang ah ka rak zaam ve. Tlung khawh si sehlaw cu tlun ka duh tuk cang. Hika ralzam umnak ah hin tirawl lei in cun a tlamtling tuk ko. Bawmhnak a kan petu nan dihlak cung ah kaa lawm tuk,” tiah a chim.\nSami ralzam camp ah acozah bawmhnak thawng in le ramchung ramleng Chinmi hna bawmhnak thawng in eidin lei in a tlamtling ko nain U Lung Cuai ca ah cun harnak pakhat a um.\nU Aung Ling nih, “A zei dang cu a tlamtling ko. Asinain, ka pa hi mitcaw a si i, hikahin cun zunpi zunte kal tik ah aa harh ngaingai. Kan puak i kan kalpi tawn. A si khawh cun a umnak inn he aa tlai in zunput tuahpiak kho u sihlaw a tlamtling tuk hnga,” tiah a chim.\nU Lung Cuai amah pumpak saduhthah cun ral hi dai sehlaw an khuate ah tlun tthan a duh nain AA le Kawl ralkap kahdohnak pehzul in a um caah zeitik tiang dah ralzam camp a um ve rih lai timi theih a si lo.\nMiza khua ah a zaammi Pu Tawn Alh\nU Lung Cuai he tthi khat a simi U Tawn Alh (kum 95) zong 2017 lio i, Myanmar-Bangladesh ramri AA le Kawl ralkap kahdohnak ruang ah Miza khua ah ralzam dirhmun in a rak zaam ve.


AA Hnahnawhnak Ruang Ah Kaladan Tiva Hlei Sak An I Din - THE CHINLAND POST\nAA Hnahnawhnak Ruang Ah Kaladan Tiva Hlei Sak An I Din\nSalai Cung Cung|2019 March 27| Chin ramkulh Paletwa peng Kaladan tiva hlei sak cu Rakhine ralkap AA hnahnawhnak ruang ah an i din tiah kan theih.\nPaletwa khua pawng Kaladan tiva hlei saknak ding ah thilri arak phormi Tilawng pakhat cu March 16 ah AA ralkap nih an kah ruang ah tu ni tiang riantuan kho ti lo in an i din tiah kan thieh.\n“Hi hleisaknak caah tiin Tilawng nih thilri a rak phorhmi mei nih a kangh dih caah hman awk tha le tha lo Japan thiamsasng pawl nih zohfelnak an ngei lio a si. Hi thilri pawl hman than khawh a si ah cun a herhnak zong tete ah kan hman than ko lai. Tu lio cu kan vun i dinh ta lio a si” tiah Minister U soe Hteh nih a chim.\nHlei ca a herh mi thilri pawl zong rak phorh ding ah chikkhat an i ding tiah kan theih.\nHi Kaladan Tiva hlei cu Chin ramkulh Paletwa lei caah a herh tuk mi a si i tubantuk AA nih an hrawh ruang ah hin thachonak lei ah harnak tampi a um tiah Khumi media Peter nih a chim.\n“Hi hlei cu kan mah Chin ramkulh chung peng le tlang aa dang mi pakhat le pakhat pehtlainak caah a herh tuk mi a si. Chaklei Laitlang ah cun pakhat le pakhat pehtlaihnak caah Motor Lam tha tein an tuah dih cang. Asinain kan mah Matupi le Paletwa pehtlaihnak lam caah hi hlei hi a herh tuk mi a si. Hi hlei a tlamtlin dih hnu lawng ah Paletwa le Matupi motor lam hi a tlamtling lai. Hi tluk hlei kan caah a herh tuk mi saknak ding caah thilri pawl an hrawh dih hi cu ka lungtha lo ngai. Khuami zong thanchonak lei ah harsa ngai lai. Kawl ralkap pawl an kah duh le an lungtling lo ah cun an mah kawl ralkap kha ti ding an si ko tiah ka ruah. Cun hi bantuk an tuah hi a tha lo ngai, Chin ramkulh chung a si caah an i ralrin deuh awk a si. An duh cun an mah Rakhine ram lei ah an tuah ding a si” tiah Peter nih a chim.\nHi Kaladan Tiva Hlei cu 2016 in sak hram an rak thawk i 57% hrawng an dih cang. A ra laimi Chin Miphun Ni ah hunnak tuah ding timh tuahnak an ngei ko nain tubantuk hnahnawhnak a um than rih ah cun riantuannak lei a nuar deuh lai tiin khuami an thinphang ngai tiah kan theih.\nPrevious Chin Ramkulh Hluttaw Zungthar Ah Meeting An Tuah Cang Lai: 2019-2020 Kum Budget Kong An Ceih Lai\nNext Lungkhin Khua Ah Inn A Kaang I Kum 7 Ngakchia Khua Za Uk A Thi


R.I.P: SAC Ralkap Nih Chin Mi Minung (3) An Thah Hna - News and Media\nR.I.P: SAC Ralkap nih Chin mi minung (3) An Thah Hna, Atu hi An Fale cu Eidin Awk An Ngei Ti Fawn Lo E. SAC ralhrang hriamngan nih an khen i a thi mi hna caah lungfak tuk a si pin ah an taktak mi chungkhar le fale caah biatak tein kut samh le bawmhnak pek cio hram ding in nawlnak tuah a si cang. SAC ralhrang nih an kan kah thah piak hna lawng si loin an fale tiang in atu bantuk dirhmun a phak cu thinlung a faktuk hringhran.\nChin ramkulh, Mindat khuapi chung ah SAC ralhrang nih hriamngan an kah ruang ah sualnak ngei lo khuami minung (3) an nunnak a liam hi a si. SAC ralhrang kut in a thi mi Chin mi minung pathum hna hi Mindat khuapi ah a um mi, Lo thlawh tein a paw aa cawm mi an si tikah an harsa ngai ngai Cun lungfak khun a si rih mi cu a thi mi lak ah hin kum (30) a si mi Nutung pakhat zong aa tel ve. Hi Nutung a thi ve mi nih hin fapa le fanu a tantak hna, an fale hi an dilak in minung (3) an si.\nAtu cu hringtu a nu nih SAC ralhrang kut in a liam tak cang tik hna ah a fale pathum te hi zohkhenh tu ngei lo bantuk, cun eidin tirawl ngei lo bantuk an si cang. Cu caah Chin mipi nih bawmhnak kan pek piak cio hram hna uh tiah nawlpatnak le forhfialnak zong an tuah piak hna hi asi. Bawmhnak pek a duh mi nih cun a taanglei bantuk hin pehtlaihnak tuah khawh a si lai. Bawmhnak pek a duh mi nih pehtlaih ding mi Phone number hna cu Ph.010 3754088. Crd – AC


Nihin Laimi Nih Pathian Rian Kan Ttuan Ning Cu A Nuamtuk-Rev. Hoi Cung Tum – Chin World News Evening\nNihin Laimi Nih Pathian Rian Kan Ttuan Ning Cu A Nuamtuk-Rev. Hoi Cung Tum\nApril 29, 2019 Salai Van Sermon\nKhrihfa bu ah heh tiah kan i pe nain leng kan chuah cun zumlotu nih an tuah mi vialte kan tuah dih tthiamtthiam. Bu chung ah heh tiah kan i pe i, leng kan chuah le cangka in kan duh ning paoh in kan nun kan i hmang tthiamtthiam. Khrihfa kan sinak kan nun ah a lang kho lo. Kanmah le kanmah zong kan i daw kho hna lo. Biakinn ah zarh fatin kan i pum peng fawn. Ho paoh kan i zoh ah kan i ii dih. Kan lung kan i dong dih.\nNihin Laimi nih Pathian rian kan ttuan ning hrimhrim cu a nuam tuk cang. A nuam phun lawng tein kan kal caah biakinn chung tiang Entertianment le nuamhnak lawng tein kan kal ziahmah cang. A leng ah kan Khrihfa sinak kan langh ter kho bak lo. A ho paoh kan si ah, kan buarzan tuk lawmmam cang.\nZumtu kan si sawhsawh. Piangthar lo nih piangthar an lung kan dong. Piangthar le piangthar zong kan lung kan i dong. Piangthar tampi hmanh hi kan nun an buarzan tuk cang. Hi vialte hi Bible ning in kal kan duh lo caah an si.\nTling tein video tawi kan rak thil chih, rak ngai ve hrim.\nKhrihfa Biakinn Pawngah Meithal Kahnak A Chuak, Minung 7 Nunnak A Liam.\nMithla Hi A Um Ko, A Um Hlah Sehlaw Mithla Timi Min A Um Lai Maw?


Sungsai Sih Ka Dawt - THE CHINLAND POST\nSungsai Sih Ka Dawt\n|By Joel Ling| Uikheng bawitlang Za Tlir ţahnak a ruang an chimning aa dang cio, amah ka chawn kho rih lo, a fawn a rawk i Hakha ah an remh lio ti a si… innchung erh Uisih umhar pawl umhar phen ah Dingdin Music Magazine—Vol. 2 i ka rak tialmi “Sungsai Sih Ka Dawt” tu hi…\nAn tuah hlan thla thum hrawng hmanh in hin, a sungsai bak lai tiah ruah cio a si. A sunsai ve awk hrim a sinak cu, Thingtu khuachung mirum le mithawngtha tiah ruahmi Pu Al Tlir fapa, Than Buang le Thingtu an leng dawh bik, Duh Za Dim thitumh puai pei a si fom lai cu tiah. Hiti zapi nih a sungsai lai an tinak hi, Than Buang le Duh Za Dim an i zaat tuk ruang le khuami nih zeitikdah an i umh te lai tiin cuanh pengmi an si ruang, an sathah ding a tam lengluang tibantuk ruang theng ah aa hngat thlu lem lo. Puaizan ah saţeihsaw a um lai timi tu nih hin a linhsatter khunnak le a sungsai hrimhrim lai an tinak cu a si. An mawh ve lonak cu, Thingtu khuachungah hin sţeihsaw an kai lio a hmu balmi von ti ah, Thantlang ah Tangkua a kai balmi Phun Zel le Lal Iap, Natchaung ah a um balmi Khar Zel, Hakha a ni le sinah thla hnih a rak um balmi Thluai Zi hrawng lawng hi an si. An patung cheukhat nih, kan hmuh bal cio ko, an ti nain a ni le a caan fiang in an chim khawh ti set lo ruangah a si kho men, an pompiak huam hna lo. I, zapi ko nih cun sţeihsaw hi zei a si set zong an hngal tuk lo ti khawh a si, cuti an hngalh tuk lomi a um lai, an tuah lai ti a si tikah atu bantukin an tuah hlan thla thum hrawng in anmah Thingtu lawng hmanh si loin Uisih tlaang tiang tlirh dih in a linhsat cia le a sunsai chungnak cu a si.\nA caan cu Kawlram fidi Lin Zar Ni Zaw le fitlaw Ye Ko Ko an laar lio kha. A kum i hun chim ahcun 1992-93 kuakap. Hi hna pahnih hi Kawlram pumpi ti awk in an rak laar, a hlei in khuate lei ko ah an laar ning a zualhma. An i thlakmi video a zoh bal he zoh bal lo he an min cu hngalh cio le ceih lulh cio. Nungak lennak ah anmah pahnih kong a hong chuah i aa thlak kho set ve lomi cu, hing chichei in an ţhut sia a rem kho tawn lo. Cu ti a si ruangah a si men lai, Khiahhrap Tin Zel le Mang Irh tepawl zong video zoh ruah bak ah Thantlang ah zan thum riak in an rak choi kha. Hiti von ti tikah, anmah pahnih lawng tinak a si hrimhrim lo. Nungak tlang val lawng hmanh si loin patung a lawngkang deuh zong duhherh zalh ah an ti nain video zoh ruah deuh ah khuapi lei an panh cio ko ti a si.\nTikcu le caan an von pek cionak thawngin an fidi le an fitlaw konglam a chim kho le a rel kho an hong tam ngai cang. Nungak inn zongah lumsa ngai le tlo ngai in a ceih kho le aa thlak kho an karh ziahmah. Asinain, Kawl holh in thlakmi video a si tikah Kawl holh thiam deuh nih an chimmi kha a dik le a si deuh in zapi (a hlei in nungak pawl) nih cun ruah a si. Cuti an ruahmi hna lakah cun tlangval Khar Zel bia hi a pomtu an tam bik. Anih hi Natchaung a pate le sinah tangriat kum thum a cawng bal, cucaah Thingtu koko ahcun Kawl holh a ti kho bik ti khawh a si. An saya Bawi (PAT) zong nih a ka chei lai lo, a ngamh ahcun Kawl holh in kan i si lai tiah a singkhaw bal ti a si. Cuticun, an saya Bawi rori hmanh a von singkhaw ngam tikah, saya Bawi nakin a thiam deuh caah a si lai ti a si. An uar le an upat a zual.\nA taktak hon ti ahcun, Khar Zel hiti a laar le mi nih an zumh hi Kawl holh a thiam futfatmi nakin a naal ruang tu ah (kanmah lawng hngan) a si deuh kho men. Zeitlukin dah biachim a thiam ti ahcun, ram an vaihnak kong a chimmi hna hi dahkaw, ramvaih i aa tel ve bak komi nih an kaa an i aan i ţhep loin an ngaih ko cu. A hmuhmi miţhawng pawl hrim hi an ţhawng kho tuk. Pakhatpa a ţhawn ning cu amah le amah bak a ke-rek in aa tlai i a chukbaling in aa thlir kho, a ti ti si. Thingtu pawl nih cun, zei tuaktan cungcang lo khin me an pek mei ko. Sawri! an zumh ngai ko ti bia, an zumh lawng hmanh si loin cet…cet…cet… tiah an lu an sut len rih.\nCuti biachim a thiam (naal) ruangah cun a si bik ko lai dah. Atu Lin Zar Ni Zaw le Ye Ko Ko kong a chim zongah a chimmi video a zoh ve bak komi zong nih, a thli nawn khin an hna an rak tun ţhiamţhiam. A donghnaklei a hon phanh lebang khin cun, an taw an hun mer i amah lei an hoih dih ngawt. Cuti zapi nih ka bia an ngaih ti a hun theih in, a aw thluai daan a hon thlen tawn. A donghnak ah cun nungak le nutungno zapi lebang cu an celh bak lo. A thli in a rak fiik na, zapi hmuh lonak ah a mitthli a vaa hnawt na an si tawn. An ceihmi video thlakning suaisamtu (diretor) Mipua hmanh nih a bia hi ngai seh law a celh ve lo men lai. Asiloah fidi le fitlaw ah aa cangmi pahnih hna zong nih hin an celh lo ve kho men. Cucucaah, Lin Zar Ni Zaw le Ye Ko Ko thawngin an u Zel a ni le a zan in sunhlawih le zohcho a tong.\nTingtang tum thiam lo le hlasak thiam lo pawl vanchiatnak hri ah ti khawh a si. Lin Zar Ni Zaw le Ye Ko Ko nih an i thlakmi zatlaan (film) thar a hong chuak. Cu zatlaan thar a min cu anmah Kawl holh in “Sunhsameh A Chit (စြြန္႔စားမယ္႔အခ်စ္)” ti a si. Hi zatlaan hi Maung Zaw Thit nih a phuah i Ye Twin nih a sakmi “Sunhsameh A Chit” timi hla kha chirhchan in an i thlakmi a si. A zatlaan zoh a nuamh tlukte in a hla zong cu ngaih a nuam, thin a tok. A zatlaan nakhmanh in a hla cu a hong laar deuh ai. Cu tikah zatlaan kong naal ngang i a chim khomi nakin ngerh ngiaimai in Sunhsameh A Chit a sa khomi tu kha nungak pawngah an ţhu kho deuh cang. Asinain, Thingtu koko ahcun aho a sa kho le a thiam an um rih lo caah Khar Zel tepawl an van a ţha ti khawh a si. Asinain, a rau lo. Thantlang um Phun Thang nih Thingtu a nile a hong tlawn hna. Phun Thang hi tanghra kum hnih sung a si nain, khuapi lei um kan ti cu, Kawl holh zong a thiam cu a si lo nain mah buicawm hrawng cu a si. Tingtang tum bel hi a laak ci si kaw a thiam ngai. A aw zong a ţha cu a si lo nain Kawl hla sak a thiammi nih ţhat a hlawhter ngaingai.\nPhun Thang a phanh hnu cun Thingtu nungak pawl nih Lai hla an ngai duh ti lo. Hla hi zusa hei siseh law Lai hla cu a lu bantuk ah aa chuah. Kawl hla hi a taitit hrawng kan ti lai cu. Zulu cu a taitit a um chung kan ei tawn lo bantuk khin Lai hla zong cu khengkam ah nen a tong ve. Midang von chim lo, Mizo hla he Lai hla he duh tawk a ţhua tawn le a awrau zong a ţha bak an timi Remh Cung tepawl hmanh an man set ti lo. Phun Thang a van a ţhat khunnak cu, atu lio i a laar tukmi Sunhsameh A Chit hi a baihaat dih. A baihaat le a tum a thiam lawng si loin a aw he hrim a rak i kaih ngai. Sunhsameh A Chit a von tongh cang ahcun nungak pawl cu a hla sullam an hngalh lo buin an mitthli duldul in a tla tawn. Phun Thang an zoh ah Ye Ko Ko an mitthlam ah a cuang rua, kawi Phun cu Ye Ko Ko zoh khin an zoh rawh. Hi ruangah hin a si rua, zarh khat hrawng caam i a ra komi cu atu thla hnih leng a tlong cang. Kunza le zureu lo cun ka tingtang tum a tlo lo, ka hlasak kaa a thaw lo a ti hna caah kunza le zureu zong cham lote in Thantlang ah an va zalhpiak peng.\nA van a ţhat hoi fawnnak cu, Thingtu khua ah Kawl hla tum thiam tlangval pakhat taktak hmanh an um lomi hi a si. Kawl hla tum thiam a duhmi tlangval nih Phun Thang cu a zelh khin an zelh. A nile lo zong ek pet an vahpiak dih. Ti an dinh lo le rawl an khaih lo lawng khi a si. Cuticun, Phun Thang a nile inn cu music sianginn ko lawh aa tim cang. Asinain, an vanchiatnak cu Thingtu khua ah tingtang tum awktlak tiah ruahmi cu BYF ngeihmi he fonh in pathum lawng a um. BYF tingtang cu le zuun hlasaknak phunphai ah kan siang lo ti a si i hman khawh a si lo. A cawnnak te lawngah kan hman ko lai, tiin an pastor an va nawl len zongah nan tum duhmi le nan cawn dingmi hi zuun hla ţheo a si ko lai le, um ko seh. Zuun hla a si hnuhnu cu, hurhuuk tum bu in siseh, la…la…la….la, tiin siseh, na…na…na…na ti phun zong in siseh zeiti sak paoh ah zuun hla cu zuun hla a si ko (Mat. 5:28) a ti, ti si. Cucaah, Phun Zel le Lal Iap nih an ngeihmi tingtang pahnih te lawng, din loin i chawn cio a si. Uikheng Ral Hit nih a rit lioah a rak khuaimi No Hmung tingtang rawk zong saphaw he an belh len nain, a aw a hmaan thlu rih lo ti a si caah hman awk a ţha rih lo.\nLailei ahhin thil dang koko hi cu hei i hlan cio, hman khawh in hei i pek a va si tawn ko. Nain, tingtang a lak in hlanh tu cu hi chan lioah cun a har hringhran. Tum duh le thai duh cio a si tikah tangka te in i hlan a si. Tangka a ngei lo nih, nihlawh ţanh te ding zongin hlan khawh a si. Hiti a si tikah Phun Zel le Lal Iap cu lo kal zong an hau ti lo. An tingtang nih an rian a ţuanpiak dih hna. Zeitluk in dah hlan an ton ti ahcun, Than Buang le Duh Za Dim te puai a thaizan tiang khin an i hamcia (booking) dih. A tumtu an tam tikah a hri zong nih a celh ve hna lo i khuapi tlawng pawl sinah cah a tong bikmi hi tingtang hri a si cang. A hlan i cah a tong bikmi cite a laan kan ti lai cu.\nSunhsameh A Chit hi Thingtu lawngah a si lo, Uisih tlang lawng zongah si loin Kawlram pumpi i a laarmi a si tikah, khoika khua paoh, rak i sunhsa lulh cio. Khiahhrap lei zongin tlangval pali an tingtang i pai in an hong choi i Phun Thang sinah Sunhsameh A Chit a tum daan zan thum riak in kan cawng lai ti a si. Saibual le Uikheng lei zong in an hong choi lulh cio. Tlangval a cawngmi le an tingtang ngeihmi aa kaih lo caah thingpheng an saih i cawn man a pe kho lo deuh paoh kha thingpheng cun an cawng ve. A tum lawng si loin a hla zong cu thiam hau hoi kaw, cu ko nih cun a buaiter khun hna. Maktak khin an buai. Sianginn phah lung an laak i Phun Thang nih a ţialpiak hna ko nain Kawl carel thiam lo deuh ngawt an si tikah santlaih dawh a si lo. Cucaah, ar hla sak phun khin a cawnpi hna. Lungvar deuh nih cun a len khatnak hrawng khi cu an baihaat pah cang nain, thluakchia pawl nih cun a tawngh an tawng kho lo. A lung a dong i, hi hla ka thiam lo ruang i nupi ka ton lo si le nupi lo zongin tar mei ning tiin aa phuak tawk zong an um len cang.\nNamchan ngai le sunhsa ngai in tingtangtum le Kawl hla a cawngmi Thingtu tlanval pawl he pehtlai in Uikheng Za Tlir nih a zu vuai paar in a chimmi cu, “mimolh hna, nungak le music cu ralhrang nam in nam phun an si lo hi an hngal hnga lo maw, a ngiar in ngiar phun, sa peel in peel phun pei an si cu,” a ti ti si.\nTlangval zapi nih an i hneek khawh bak lomi cu, hi hla hi Am, Bb, C# tibantuk a key thlen le hmeh har nih dang khat, plucking phun i thai (tum) a herhmi nih dang khat si kaw cu ko cu an chaihma. Asinain, Than Buang le Duh Za Dim puai zan saţeihsaw ah ka sak te lai ti saduhthahnak nganpi he aa timlaam pawl tu cu an chei lo na bu tein an i hne ţialmal ko rih hna. Hiti a cawngmi lakah Duh Za Dim ţa Ngamh Thang hi a sak in siseh, a tumlei zongah a za cem pawl a si. Duh Za Dim ţa a si ruangah, Phun Thang nih ţha deuh in a chimh, hawidang nakcun a kan thleidanh deuh rereng tiin a rak i lungsi lo tawk zong an um len ve. Duh Za Dim cu rak i dawh ve hrim kaw a ţapa tingtang chimh hi Phun Thang nih arsa ei lai nakin aa ngaih deuh tawn.\nA hla bia a baihaat kho lo pawl nih, chim awk hngalh lo vansan chimpit ah Lai hla in hong kan lehpiak tiah Phun Thang cu an hauh. Hi thil a chuah hlan ahcun Kawl holh a thiam ngai le a naal ngai um khin a um ko nain, atu cu a um sia a rem ti lo. Tingtangtum le Kawl hlasak nana ahcun Thingtu ah aho nih an soisel ngam lo nain, Kawl holh kongkau ahcun Khar Zel tepawl, an saya Bawi tepawl, an pastor tepawl zong an um sawh ti ve rua lai lo. Aho dah a pur kho bik, ahodah a kheng bik tiin nang maw kei aa ti ding lawngte khi an si. Asinain, an hla bia hi felfai deuh in an hon zoh ah an thawchuah aa tet ngai cio. Anmah lila an lung a fiang lomi a um len. Fiang ngai i an hngalhmi hnihkhat hmanh Lai holh in a zeiti sette, a zeiti theng deuh in dah kan leh lai an ti ah an lu an i kheuh len. A hlabia dang cu hei um ko seh, “sunhsa meh a chit” hi zeitin dah kan leh lai ti an ruah ah an cal an sur. Ni hnih a rauh hnu ah, an pastor nih “sunhsa” cu “pekchanh” a si ko a ti i “I pe chan sih ka dawt” tiin a leh. Khar Zel nih “sunhsa” ti cu “namhchih” a si a ti i “namhchih sih ka dawt” tiin a leh ve. An saya Bawi nih, “sunhsa” cu “pahchih” a si a ti i “pahchih si ka dawt” tiin a leh ve. Asinain an tlangval pawl an lung a tling lo. Sunhsa timi awchuah he an i hlat tuk. A sullam a khen lo zongah a awchuah aa naihmi kan duh, sunhsa timi he aa khah pah lo ahcun nungak pawl nih zei ah an kan rel hlei lai lo, ti a si. Cucaah, Phun Thang nih, “sunhsa” cu “sungsai” tiin a lehpi hna i tlangval pawl an lung a tling hringhran. An saya Bawi le an pastor tepawl nih “sunhsa” a si komi “sungsai” i leh rilmal cu, hell a tlak lo ahcun a mak te lai ti phun khin an lu lawng an lei hnawh hna. Nain, an tlangval pawl lungput le mit-au ahhin, i sungsai rih phot ko usih, a herh le hell tu ah i pekchanh khawh, pahchih khawh le namchih nun kan ngeih nakhnga kan sunhsa te mei lai, ti a si. An zeite a poi ruam lo.\nA Kawl hla in siseh, Lai bia in an leh chommi in siseh ni le caan a hong rauh bantukin a sa kho le a tum kho tete an hong karh ciahmah. A tum tu hi cu a hla dihlak a tum kho an um rih lo. A sak tu cun, an i zuam ve hraat le a sa kho tete an um pah. Lai hlabia in a sa kho lebang hi cu an tam ngai cang. Kawl hlabia bak tu cun Ngamh Thang le Lal Iap lawng nih a dongh tiang an sak khawh. An sak khawh titik ah, hi hla a phuaktu Maung Zaw Thit tibantuk nih an sak lio an ngaih lehlam tu ahcun Lai holh in an sak an ti ţhiam ko hna lai dah. Lai khuate Kawlholh cu hei tuak ko uca, hla chinchap. Asinain, sţeihsaw zan ah Maung Zaw Thit a ra lai lo, Ze Twin zong rat dawh a si lo. Kawl midangdang zong an um lai lo. Anmah Thingtu khuami le Uisih tlang puaizawh cheukhat lawng an si ko lai caah a hlabia (awchuah) an khen tuk lo kongah lungretheih ding a um tuk lem lo. Kawl hla in a sa khomi anmah pahnih nakin a buai deuhmi cu Lai hlabia in a sa pawl hi an si. Zeicatiah, an hla hi minung pakhat lawng nih a let lo, a lettu pali hrawng nih version pali hrawng in an leh tikah, Lai hlabia in kan sa an ti nain an i khat naisai hna lo. Cu nih cun Lai hla in a sami tlangval pawl kar ah lungruallonak tiang khin a chuahpi. Asinain, zapi ko nih cun Phun Thang leh ning deuh hin an sak bik.\nTahchunhnak i von chim ahcun, “Sunhsameh ku chit ze laih ze la, sunhsameh ku chit ze piau” timi hi an pastor nih cun, “Pechan sih ka dawtte zul ngam ci, pechan sih ka dawt aw phuang” tiin. Saya bawi nih “Pahchih sih ka dawt aw dawi ngam maw, pahchih sih ka dawt aw phuang” tiin. Khar Zel nih, “Namchih sih ka dawt khun zul ngam maw, namchih sih ka dawt khun chim” tiin. Hi ahhin Kawl nih “laih လုိက္” an timi ah an i dang hna. Laih cu zul a si ko a tina, dawi zong a si ve ko a tina. Piau (ေျပာ) kong zongah hin ‘chim’ tinak a si ko nain hla ahcun ‘phuang’ hi aa dawh deuh a ti zong an um hoi. Va si ko rih seh. Tlangval pawl nih a awka an ngaih bikmi an Phun Thang nih a leh ve ning tu ahcun, “Sungsai sih ka dawt aw zul ngam ci, sungsai sih ka dawt aw phiaung” tiin a leh. ‘Phiaung’ ti cu zeidah a sullam tiin a buai le a dothlat an tlawm lo. Phun Thang nih zeipoilo ngai khin, phuang tinak a si ko. Piau timi he a awchuah von i khat deuh seh tiah piau le phuang kar in kan phiaung ko hme cu, a ti salam hna. Cuticun,\nSungsai sih ka dawt aw zul ngam ci, sungsai sih\nka dawt aw phiaung …\nAn sungsai sih nih Thingtu khua cu a sungsaiter chin lengmang cang. Than Buang le Duh Za Dim puai cu a sungsai hrim te lai an timi hi ti mawh lo. An puai phanh hlan hmanh ah a rak i sungsaimi an um len cang. Sunhsameh A Chit video zatlaan le hla a laar hnu ah Thingtu khua ah sunhsa ngai le sungsai ngai in a zaammi kawp li rori an si cang. Cu ko nih cun, an sunhsameh a chit cu a linhsat ning a paar le a ziik ah a hun chiah. A linsa deuhdeuh, zaam ding in a rak linsami an tam chin lengmang ve. A zaamcia le aa um cia hmanh a thar in sunhsa ţhan an lungah a chuak nawn. Atu ning cun an khuapite in i sunhsa dih le i sungsai dih te ding phun khin an um rawh. Asinain, Thingtu an van a ţha. Anmah Thingtu lawng hlah Uisih tlang vanţhat bia ti khawh zong a si. An khua ning le an tlaang ning in an i sunhsa manh hlan, an i sungsai dih manh hlan ah, ţahchuak thawng pakhat an theih. An ţah a chuak hringhran.\nThan Buang le Duh Za Dim puai zan ah tingtang tum ding tiin an cenhmi Phun Thang a thi ti cu a si hraw lo. Thantlang ah a tlung diam ti zong a si fawn lo. Than Buang le Duh Za Dim puai zan ah saţeihsaw a um ţhan lai lo ti zong a si thlu lem lo. An puai lai zarh khat a duh ah, thlang khun a dim dingmi an Dimdim le sungsai ngai in Thingtu khua ah chikkhat a hong langmi an Phun Thang, Uisih vasum ah an i sungsai e ti thawng.\nThan Buang a thin sivangh le a lungkuai cu hei chia ko rih usih. Sţeihsaw zan sak ding tiah, ni hlawh thlah le ihhmu cim loin tingtang tum a cawng le hlabia a baihaat pawl an nihlawh le an sampaal lengluang. Nihlawh ţanh te dingin tingtang a ba in a rak hlaang chungmi tlangval pawl. Tingtang hlan man a faak tuk, hlan duh zongah zapi cu kan co fawn ţung lo tiin lei he ba he tingtang thar dekmak aa ngeihka te tlangval Za Duh tepawl. Than Buang le Duh Za Dim puai a dih bak in kan i sunhsa te lai tiah bia aa kam cangmi Par Hiang le Than Nolh tepawl… An fuhmi meiceu nih a mih taak diam hna ai. An i hngatmi vampang nih a cimh taak diam hna.\nTlangval zapi cu, kan ri lai maw, kan fim lai ti zong an i khiak kho ti lo. Saţeihsaw zan ah sungsai ngai in kan tongh te lai tiah Uikheng Cung Irh pi zufa a rak i phiar dikmi Za Duh le Lal Zel tepawl, an zufa an zoh ah an ţah a chuak, zatlak sa zoh khin an zoh. Tlangval lawng an si lo, an khuapi in an ţah a chuak. An ţah chuah daan le a ruang aa dan sawh bia te lawng khi a si.\nPhun Thang le Duh Za Dim an zaam zarh khat a rauh ah, Thingtu bawitlang nih an kam seh buin awdar thar an chuah.\n1. Hi hnu citcet, ‘sungsai sih ka dawt’ tiin siseh ‘sunhsameh a chit’ tiin siseh hi hla a sa paoh cu an taklawng bak in khuachung ah vah pi a si lai (tarno kan hual lai lo) . A hlabia i sak lawng si loin, hurhuk tum in siseh, la…la..la… ti phun zong in siseh aa tel dih lai hi iai.\n2. Sunhsameh a chit lawng si loin miphun dang hla paohpaoh (Mizo hla cu a poi lo) Thingtu khuachung ah atu in kum khat chung sak khawh a si lai lo. A sami cu, caang khat sak ah facang rel nga. Fung khat ning in a sami cu, facang pung hra pin ah pawţa hmasa bik an phur ngenge lai.\n3. Sunhsameh a chit a laar lio le a laar ruangah sunhsa ngai in a zaammi vialte cu, an zaam ni in kum sarih chungah aho taktak hmanh i ţhen khawh a si lai lo. An sunhsa bak caah a tlawm bik kum sarih tiang tal cu sunhsa lawlaw hna seh ca.\n4. Ar hmanh nih hla a sak tikah a sakmi sullam a hngalh cu mu. Hla satu paoh nih a sullam an hngalh bakmi lawng sak si cang seh. A sullam hngalh lomi cu hurhuuk zong in saknak nawl um ti hin hlah seh.\nSungsai sih ka dawt aw zul ngam ci, sungsai sih ka dawt aw phiaung …\nGlobal thlihran nih a hon hranhmi thli, Thingtu khua nih a dawp daan an i palh deuh vak rua. An i hamh. An i haak len. An khuapi in an i hamh dih hlan, an i haak dih hlan ah, atu bang phungthar an ser manhmi cu Usih tlaang vanţhat bia rumro.\n(Dingdi Music Magazine—Vol. II)\n(Hi capar cu catialtu hnatlaknak lak hnu ah tar mi a si)\nPrevious Covid-19 Zawtnak nih Hakha Dawr tampi a Hnursuan\nNext April 14 Hakha-Thantlang Caan Karlak Mei A Mit Lai


Mah Le Boss Hi Zeituk Hmanh Ah Zumh Lo Ding I Ralrin Hrim Hrim Ahau – TIMES OF CHIN NEWS\nMah Le Boss Hi Zeituk Hmanh Ah Zumh Lo Ding I Ralrin Hrim Hrim Ahau\nAugust 24, 2019 thawngthawng ASIA 0\nBoss Pawl hi zumh awk tlak mi an um tuk lem lo ti teh! Aum pi hmanh dawtnak le fel tein an um lio ah mi thinlung chia ngai zong an um ko hi teh! Sin um Vanessa Rivas nih cun anau azohkhenh lio mi hna phanih cu ti chungah adai pi hna i athilri acin dih tikah i thlen dingin bathroom ah akal ti asi.\nBathroomi aluh bak in cun Camera an rak chiah mi cu ahmuh i Camera cu alak colh i achung thil ri i memory cu alak piak hna. Rivas nih cun Police acalled colh hna ti asi.Vanessa Rivas hi misifak te asi ruangah police pawl nih zeihmanh ah an rel piak loh ti asi.\nVanessa Rivas cu adai duh ve hlei loh hi a video record mi hi aboss nu phone hein apeh tlai mi asi tikah atu hi Vanessa Rivas cu zangfak nak in ka bawm ulaw tiah an van tar. NYP hi bantuk camera video record ahmang mi pawl hi Social Media leiah phaisa hmuhnak dingah athlah tawn mi an si i sin um pohpoh cu nan theih sual mi nan hawikom an um sual ah cun rak chim hrim hrim hna uh.\nLaipa Pakhat nih Hi bantuk Nu Hna Hi Cu Ka Fawih Tuk Hna Minute Khat Ah Keimah Ta An Si


Pa Pawl Lawng Nih Rel Ding; Na Nupi/ Na Dl Lunglawmhter ning Phun 12, Na Zulh Khawh Cun Na Chan Chung Nai Nuam Bak>>>. – Onlinenungak\nNu Hi Dawt aduh tukmi an si caah, na nupi si lo le na nungak lawmhter zia na thiam ah cun na nun chung vanram na hluan ko lai. sinain nupi le nungak lawmh ter na thiam lo ah cun na nun cu nifati hell a lo ko lai. cucaah, na nupi si lo le na nungak lunglawmhter na duh a si ah cun hi tihin rak tuah ve hrim hrim hmanh.\n1. A Hna hram tein “kan duhtuk” ti lengmang, cu lawng si lo in midang nih an hmanh lengmang mi auhnak bantuk in auh ve lo in ” Boihte, Nunu, Darling” ti bantuk in au hmanh an duhnak a zual lai.\n2.A ruah Lo piin laksawng cawk piak peng. Nu Cu An duh mi an kan hoh hlan le an chim hlan i kan tuahpiak mi hna nih khin a lawmh ter tuk hna in na dawtnak a let hnih in an dawt lai.\n3. na fale sin ah ” Na Nu Bantuk in nan fel lai” tiin na fa le hmai ah ti lengmang.\n4.A Duhbik mi ei le din na theih mi cawkpiak pah lengmang.\n5. Mipi Hmai ah A Kut tlai law kal pi leng mang.\n6. A pawng te na um ko nain, kan ngaituk tiah ti leng mang.\n7.Rian A Tuan cuahmah Lio ah Zei dah kan bawmh lai tiah hal lengmang, cun hl lawng si lo in a bawmh zong bawmpah lengmang.\n8.cun Dawr a kal tik ah lungsau tein zul lengmang, cun phaisa tlawm te lawng na pek a si zong ah na duh mi te kha i cawk ko mu tiah a caah zei hmanh na ui lo zia kha hngalh ter peng.\n9.Cun Ai Tamhmawi Caan ah Aizaw Vancung in na tumnak a sau maw? tibantuk uarngai le uangngai in Fak lengmang.\n10. Na Nupi or na nungak hmai i na um lio theng te ah a nu le a pa phone chawnbiak khawh i zuam law chawn lengmang fawn hna. A mah Na duh le na dawt bantuk tein na nu le a pa biapi an chiah hna zia kha hngalh ter.\n11. cun leng nan chuah caan tete ah mintamin bantuk in hman i thlak ta u sih tiah hmanthlak pi lengmang.\n12. Keimah theng te nih nangmah ka rak in co hi cu aw, chuahchan ngeitak ka si, a tu hi ka mang cu a si lo ti ti bantuk in a cung i na duhdawtnak le na uanthlar pi nak kong kha chim theu lengmang.\nMi Zei Nu Poah poah caah sii tha bik cu duhdawtnak, dawtnak le duhsaknak le ngaihvennak hi an si. a dik le dik lo cu nu pawl nih an theih lai cu!. Hi Tuah ding 12 tuah khawhnak ding ah B.A Degree a hau lo, Mirang holh thiam zong a hau lem lo, na tha chuah zong a ahau mi a si lo cucaah pa pawl rak rel hrim hrim law rak tuah ve hrim hrim.


Ziah Thantlang Khuapi Cu Nan Ven Ne Lo A Linsa Bak Cang – Lai Lungrawn Post\nZiah Thantlang Khuapi Cu Nan Ven Ne Lo A Linsa Bak Cang\nOctober 27, 2021 October 27, 2021 admin Thawngpang\nZiah Thantlang Khuapi Cu Nan Ven Ne Lo Nizan tha 26 ni zing 9 am in zan lei suimilam 5:15 pm tiang, Thantlangkhua Market hrawng lam kam inn vialte le dawr hna cu ralhraang pawl nih an bauh dih hnu ah ralhraang hna nih lory bakin khoh 15 tang tum lo an thiar tiah mit in a hmu tu Pu nih a chim an mah inn zong an bauh i an luh hnawh hna. A nih cu ai thup a chung le cu ralhraang nih zeidah nan tuah tiah an hal hna,an nih nih,Thla kan cam tiah an leh hna i an kal taak hna ti si Saya Tin Duh Thang theiter nak Kan hnu ah khan Thantlang khua kha chuahtaak uh tiah ti asi i mipi nih nawlngai tein an chuahtaak.Ziah a tubantuk hin thil a um fawn ne aw A poi ngai ko hih.\nZualko:CNA/F Chin pasaltha Arfi pakhat a tla than e lungthin a fak ko mu


Chin Ralzam Pakhat Rul Cuk Nak Ruang Ah A Nunnak A Liam – Chin 11 News\nChin Ralzam Pakhat Rul Cuk Nak Ruang Ah A Nunnak A Liam\nChin ramkulh chung Paletwa khuapi chung ah taang-5 a cawng lio mi kum 13 hngakchiapa pakhat cu tikholh nak khur pawng a um nak ah rul nih a rak cuk caah a nunnak a liam.\nRul cuk nakruang ah a nunnak a liam mi kum 13 hngakchiapa hi a min ah Mg Khin Myo Nain a si I Auh-Mea-let-Wa khua in Paletwa myoh chung ah ralzam in a rak phan mi an si. Rul nih a cuk hi zinglei ah khan an umnak hmun pawng I ti khur ah a tlawnlen lio ah rul nih a rak cuk zong hi a si.\nRul cuk in a thi mi Mg Khin Myo Nain hringtu pa nih a chim mi cu “Kan khua taktak cu Auh-Mea-Let-Wa a si, AA le Tatmadaw kahdoh nak ruang ah kan chungkhar tein Paletwa khuapi chung sianginn ah ralzam in khua kan sak lio a si. Ka fapa hi nizan zinglei rawl kan ei deuh hlan teah khan ti khur pawng ah a tlawngleng I cu lio ah cun vanchiat nak ruang ah rul nih a rak cuk hi a si.\nRul nih a cuk nak zawn, rul siivai aumnak zawn zong cu a kaa in a rak dawp ko, inn a rak lawi ah hin an kan chim lo, a hawipa tu nih kan nu sinah a rak chimh I cu hnu ah siizung ah kan kal pi hi a si. Siizung kan phak hnu zongah siibawi te nih an si khaw chung in an I zuam ko nain a nunnak an chanh khawh ti lo caah nizan nazi 9: 50 ah khan anunnak a liam hi a si” tiah a chim.\nSource: Khumi Media Group -ခူမီးမီဒီယာ


Yangon Khuapi In Raltuknak A Thok Taktak Cang - Chin Eleven News\nYangon Khuapi In Raltuknak A Thok Taktak Cang\nAugust 22, 2021 Lianchin Thang Myanmar 0\nAugust 22 zinglei ah Yangon khupi ah kahnak a chuak i Min Aung Hlaing ralhrang pakhat a thi. Yangon khuapi Buyinnawng hlei pawngah Min Aung Hlaing ralhrang le PDF kahnak a chuak i an i kahnak hmun ah ralhrang lei pakhat cu PDF nih an kah i a thi .\nYangon khuapi kahnak hi Zinglei Suimilam 8:00 hrawngah Gate a a cawngmi Min Aung Hlaing ralhrang cu PDF hriamtlai nih an kah hna i kaphnih kar kahnak a chuak colh tiah theih a si.\nTuzing kahnak ah PDF nih ralhrang pakhat an kah i a hmun ah a thi colh, a dang ralhrang chung zongin hliam a tuar mi an um tiah theih chih a si. PDF le ralhrang kahnak ruangah Yongon khuapi cu a hmun kip in lam an phih i palek le ralkap nih an cawnh dih cang tiah theih a si.\nPDF hi khupi hmun kipah an lut cang i hmun tampi ah kahnak hi a chuak cang , a tulio PDf nih an ral an kah mi hna hi ralfir deuh lawng te a si. NUG nih raltuknak kongah thawng an thanh lai i a ruah hlan ah khuapi ah PDF an lut lai i ral an tu lai. Kawlram chung hmunkip ah raltuknak fakpi a chuak cang.KTM\nRelchap:Thantlang-Hakha kar Kahdohnak ah SAC Ralhrang 5 Hrawng Thi; August 20-21 ah a cangmi Thantlang-Hakha karlak CDF-Thantlang le SAC ralhrang kahdohnak ah SAC ralhrang 5 hrawng an thi, tiah CDF nih thawngpang an chuah.\nAugust 20 zaanlei hrawng in Thantlang he aa naihnak deuhnak hmun lei ah kahdohnak a chuak i August 21 zinglei zong ah pehzul in kahdohnak a um. Atu ah cun SAC ralhrang tampi Thantlang khuachung ah an lut hna i, khuami nih lengchuah le umkal i ralrin ding in CDF nih ralrin peknak zong an tuah. The Chin Journal\nRalkap Nih Sualnak Ngeilo Minung 2 An Kah Than Hna\nDr. Hmuh Thang Thawngtheih Cu Khuaruahhar A Si Ko